Isä Mitron ajatuksia elämästä, työstä, uskosta on Mitro Revon vuonna 2008 ilmestynyt kirja. Teoksessa hän kirjoittaa elämästä, työstä ja ortodoksisesta uskosta. Hän kirjoittaa myös vanhemmistaan, arkkipiispa Paavalista, Kirka Babitzinista ja Urho Kekkosesta. Mukana ovat myös esimerkiksi pappilan pashan ja pääsiäislampaan teko-ohjeet. Tekstin rinnalla on valokuvaaja Janne Gröningin kuvakertomus Suomen luonnosta eri vuodenaikoina.


title: Paddy Driver

text: Paddy Driver (s. 13. toukokuuta 1934 Johannesburg) on eteläafrikkalainen entinen F1-kuljettaja ja moottoripyöräilijä. Hän osallistui kahteen F1-osakilpailuun kausilla 1963 ja 1974. Hän karsiutui ensimmäisessä ja keskeytti toisessa, eikä saavuttanut pisteitä. Hän kilpaili myös MM-sarjaan kuulumattomissa kilpailuissa.


title: Paddy Driver

text: Moottoripyöräilyurallaan Paddy kilpaili 350-kuutioisissa, 500-kuutioisissa ja kerran 125-kuutioisissa vuosina 1959–1965. Hän ajoi jokaisessa kilpailussaan pisteille ollen kahdesti toinen ja 7 kertaa kolmas, muttei voittanut kertaakaan. Hän oli parhaimmillaan MM-sarjan kolmonen vuonna 1965 500-kuutioisissa heti Mike Hailwoodin ja Giacomo Agostinin jälkeen. Hän kilpaili tiimeissä Norton, EMC, AJS ja Matchless.


title: Mikko Vainionpää

text: Mikko Vainionpää (s. 26. huhtikuuta 1975 Uusikaupunki) on uransa lopettanut suomalainen pesäpalloilija ja nykyinen pelinjohtaja. Kaudella 2018 Vainionpää toimii JymyJussien pelinjohtjanaa. Pelaajauralla hänen roolinsa oli kotiuttaja, ja hän pelasi usein numerolla 3 tai 4. Ulkopelissä Vainionpää toimi siepparina.


title: Mikko Vainionpää

text: Vainionpään kasvattajaseura on Nurmon Jymy. Hän siirtyi Lippoon 1998 Seinäjoen Maila-Jusseista, jossa oli voittanut kaksi pronssia. Ensimmäisellä kaudellaan Lipossa Vainionpää voitti Suomenmestaruuden, sekä saalisti toisella kaudella pronssia. Kolmannen kauden jälkeen hän lähti nostamaan kasvattajaseuraansa Nurmon Jymyä Superpesikseen. Vainionpää palasi Lippoon kuitenkin kaudeksi 2003, koska Nurmo ei noussutkaan. Kun Jymy lopulta nousi superpesikseen kesäksi 2004, Vainionpää vaihtoi jälleen seuraa. Hän pelasi Nurmossa neljä kautta palaten Lippoon kesäksi 2007. Vainionpää on pelannut yhdeksän Itä–Länsi-ottelua. Vainionpään pelaajaura loppui JymyJusseissa vuonna 2015, jonka jälkeen hän ryhtyi toimimaan pelinjohtajana.


title: Piktonit

text: Piktonit () olivat Ligerin eli Loiren eteläpuolella asunut kelttiheimo. Heidän pääkaupunkinsa oli Limonum Pictonum, nykyinen Poitiers. Piktonit olivat tunnettuja laivanrakentajia.


title: Piktonit

text: Piktonit tukivat Galliaan marssinutta Julius Caesaria vuonna 58 eaa., sillä he pitivät Galliaan siirtyneitä helvetialaisia uhkana. Kaikki heimon jäsenet eivät kuitenkaan kannattaneet roomalaisten ylivaltaa, ja vuonna 52 eaa. 8 000 piktonisoturia liittyi Vercingetorixin joukkoihin.


title: Bob Drake

text: Bob Drake (14. joulukuuta 1919 San Francisco – 18. huhtikuuta 1990 Woodland Hills, Kalifornia) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1960, Yhdysvaltain GP:hen. Hän oli kilpailussa 13., eikä saavuttanut pisteitä. Drake oli viimeinen kuljettaja, joka ajoi Maserati 250F -autolla.


title: Kleopatra (vuoden 1917 elokuva)

text: Kleopatra () on J. Gordon Edwardsin ohjaama yhdysvaltalainen elämäkerrallinen draamamykkäelokuva vuodelta 1917. "Kleopatran" nimiroolin näytteli Theda Bara, ja Fritz Leiber, Sr. näytteli Julius Caesaria sekä Thurston Hall näytteli Marcus Antoniusta. Sivuosissa ovat muiden muassa Alan Roscoe, Herschel Mayall, Dorothy Drake ja Delle Duncan.


title: Kleopatra (vuoden 1917 elokuva)

text: "Kleopatran" käsikirjoitti Adrian Johnson Émile Moreaun ja Victorien Sardoun saman nimisen näytelmän pohjalta. "Kleopatra" on mustavalkoinen ja pituudeltaan 125 minuuttia, eli 2 tuntia ja 5 minuuttia. Fox Film Corporation -yhtiö tuotti elokuvan. "Kleopatra" on Baran maineikkaimpia roolitöitä, ja itse elokuva sai paljon menestystä ilmestymisvuonnaan.


title: Kleopatra (vuoden 1917 elokuva)

text: "Kleopatrasta" on säilynyt vain lyhyt katkelma kuvamateriaalia, ja sitä pidetäänkin kadonneena elokuvana.


title: Kleopatra (vuoden 1917 elokuva)

text: Egyptin mahtavan kuningattaren, Kleopatra VII:n (Bara) tarina, hänen mielettömistä romansseista Rooman valtakunnan mahtavien miesten, Julius Caesarin (Leiber) ja Marcus Antoniuksen (Hall) välillä.


title: Kleopatra (vuoden 1917 elokuva)

text: "Kleopatra" sai ensi-iltansa kotimaassaan 14. lokakuuta vuonna 1917. Suomessa elokuva ilmestyi teattereihin vasta vähän yli 5 vuotta myöhemmin, 26. marraskuuta vuonna 1922.


title: Kleopatra (vuoden 1917 elokuva)

text: "Kleopatra" oli yksi aikansa kalleimmista elokuvista, sillä budjetti oli 500 000 dollaria, joka oli harvinaista tuohon aikaan, ja 2000 ihmistä työskenteli kulissien takana.


title: Kleopatra (vuoden 1917 elokuva)

text: Elokuva kuvattiin Newport Beachilla, Kaliforniassa.


title: Kleopatra (vuoden 1917 elokuva)

text: "Kleopatra" -elokuvia on tehty vuoden 1917 jälkeen, muun muassa vuosina 1934, 1945, 1953, 1963, 1970, 1999, 2003, 2005, 2007 ja 2010. joista kuuluisin on ehkä vuoden 1963 versio, jonka pääosan näyttelee Elizabeth Taylor. Ennen vuoden 1917 versiota on tehty myös vuosina 1899 ja 1912.


title: Kleopatra (vuoden 1917 elokuva)

text: "Kleopatra" on American Film Instituten "Kadonneet elokuvat" -listalla.


title: Charlie Eppes

text: Charles Edward ”Charlie” Eppes on kuvitteellinen hahmo yhdysvaltalaisessa televisiosarjassa "Num3rot". Charlie on sarjan päähenkilö, joka konsultoi FBI:ta ja NSA:ta. Hän on matemaatikko ja käytännön matematiikan professori kuvitteellisessa California Institute of Sciencessa eli CalScissa. Charlie auttaa veljeään Don Eppesiä haastavissa FBI-tapauksissa. Charlieta auttavat hänen kollegansa Larry Fleinhardt sekä hänen tyttöystävänsä ja entinen opiskelijansa Amita Ramanujan.


title: Charlie Eppes

text: Charlie pääsi Princetonin Yliopistoon 13-vuotiaana. Hän kävi koulun samaan aikaan kuin veljensä Don, joka oli häntä viisi vuotta vanhempi. Charlie tapasi ensimmäisenä opiskeluvuotenaan professori Larry Fleinhardtin, josta tuli nopeasti yksi hänen parhaista ystävistään. Hän julkaisi ensimmäisen matemaattisen tutkielmansa 14-vuotiaana American Journal of Mathematics -lehdessä. Charlie on myös voittanut Milton Prizen sekä Fieldsin mitalin.


title: Charlie Eppes

text: Charlie on loistava shakin pelaaja ja Alan ei sen takia enää suostu pelaamaan hänen kanssaan. Charliella oli korkea turvaluokitus, kunnes se neljännellä tuotantokaudella peruttiin johtuen hänen Pakistaniin lähettämistään tiedoista. Hän myös osti isänsä talon ensimmäisellä tuotantokaudella; Alan jäi silti asumaan hänen luokseen.


title: Charlie Eppes

text: Kolmannen kauden alussa Alan aikoi muuttaa omaan asuntoon ja Charlie otti asian raskaasti. Lopulta Alan jäi kuitenkin asumaan Charlien luo puhuttuaan Donin kanssa.


title: Mäntytunturi

text: Mäntytunturi () on tunturialue Louhen piirin Kiestingin kunnassa Karjalan tasavallan luoteisosassa Venäjällä. Tunturialue sijaitsee Paanajärven kansallispuistossa, noin kuusi kilometriä Paanajärven pohjoispuolella. Tunturialueen korkein huippu on 550 metriä korkea.


title: Mäntytunturi

text: Mäntytunturi sijaitsee Suomen Neuvostoliitolle luovuttamalla Sallan–Kuusamon alueella ja ennen alueluovutusta se kuului Kuusamon kuntaan.


title: Sieppitunturi

text: Sieppitunturi () on tunturialue Kiestingin kunnassa Karjalan tasavallan luoteisoasassa Venäjällä. Tunturialueen korkein huippu on 537 metriä korkea.


title: Sieppitunturi

text: Sieppitunturi sijaitsee Suomen Neuvostoliitolle luovuttamalla Sallan–Kuusamon alueella.


title: Leipätunturi

text: Leipätunturi () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 530 metriä korkea. Leipätunturi sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.


title: Juho Savo

text: Juho Samuli Savo (s. 14. toukokuuta 1949 Pöytyä) oli Varsinais-Suomen liiton maakuntajohtaja 1998–2015.


title: Juho Savo

text: Juho Savo syntyi maanviljelijä, metsänhoitaja Matti Savon ja emäntä Ritva Savon perheeseen. Hän puolisonsa vuodesta 1972 on lehtori Salme Mattila. Savo opiskeli sosiaalipolitiikkaa, sosiologiaa, taloustiedettä ja tilastotiedettä ja valmistui valtiotieteen maisteriksi Turun yliopistosta vuonna 1980. Ennen siirtymistään maakuntajohtajaksi hän työskenteli Varsinais-Suomen Kokoomuksen toiminnanjohtajana 1985–1998, toimistopäällikkönä ja kunnallissihteerinä 1978–1985 sekä järjestösihteerinä 1974–1978. Hän oli myös muun muassa "Auransilta"-lehden päätoimittaja 1978–1985, Pöytyän kunnanvaltuuston jäsen 1977–1980 sekä Turun sosiaali- ja satamalautakuntien jäsen 1980- ja 1990-luvuilla.


title: Juho Savo

text: Savo toimi Varsinais-suomen liiton maakuntajohtajan tehtävässä syyskuusta 1998 alkaen, eläkkeelle hän jäi tammikuun alussa 2015.


title: Rohmoiva

text: Rohmoiva () on tunturi Kantalahden piirissä Murmanskin alueen lounaisosassa Venäjällä. Rohmoiva sijaitsee aivan Sallatunturin länsipuolella. Tunturin huippu on 658 metrin korkeudessa. Rohmoiva sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.


title: David Miller (filosofi)

text: David W. Miller (s. 19. elokuuta 1942) on brittiläinen filosofi, joka opettaa Warwickin yliopiston filosofian laitoksella. Miller on erikoistunut tieteenfilosofiaan ja ollut merkittävä kriittisen realismin kannattaja.


title: David Miller (filosofi)

text: Miller aloitti logiikan ja tieteellisen menetelmän opinnot London School of Economicsissa vuonna 1964. Pian hänestä tuli Karl Popperin tutkimusavustaja. Miller ja muut tutkijat osoittivat vuonna 1970 useissa artikkeleissa aiemmin havaitsemattomia puutteita Popperin käyttämässä totuudenkaltaisuuden määritelmässä. Seuraavina parina vuosikymmenenä aiheesta kirjoitettiin paljon, ja Miller ja monet muut pyrkivät parantelemaan Popperin lähestymistapaa.


title: David Miller (filosofi)

text: Millerin teoksen "Critical Rationalism" (1994) tavoitteena on puolustaa ja laajentaa Popperin lähestymistapaa tieteelliseen tietoon.


title: The Lox

text: The L.O.X., alun perin D-Block, on yhdysvaltalainen rap-yhtye, joka perustettiin 1990-luvun puolivälissä Yonkersissa. Ryhmän muodostavat rap-artistit Sheek Louch, Jadakiss ja Styles P. Ryhmä alkoi käyttämään nimeä D-Block vuonna 2001 mutta on edelleen käyttänyt myös alkuperäistä nimeä. Yhtye on julkaissut kolme albumia – "Money, Power & Respect" vuonna 1998, "We Are the Streets" vuonna 2000 ja "Filthy America... It's Beautiful" vuonna 2016.


title: Ketkoiva

text: Ketkoiva () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 449 metriä korkea. Ketkoiva sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.


title: David Miller

text: David Miller voi viitata seuraaviin henkilöihin:


title: NHL (täsmennyssivu)

text: Kirjainyhdistelmä NHL voi tarkoittaa seuraavia asioita:


title: Pasaritunturi

text: Pasaritunturi () on tunturialue Petsamon piirissä Murmanskin alueen luoteisosassa Venäjällä. Tunturi sijaitsee lähellä Jäämeren rantaa ja Norjan rajaa. Tunturin itäpuolella on Peuravuono ja länsipuolella Pasarijärvi. Tunturialueen korkein huippu on 503 metriä korkea. Pasaritunturi sijaitsee Suomen Neuvostoliitolle luovuttaman entisen Petsamon kunnan pohjoisosassa.


title: Kara Tointon

text: Kara Louise Tointon (s. 5. elokuuta 1983 Basildon, Essex, Englanti, Iso-Britannia) on englantilainen näyttelijä, joka on tullut tunnetuksi suositusta brittiläisestä saippuasarjasta "EastEnders", jossa hän näytteli Dawn Swann -nimistä naista vuonna 2005-2009. Lisäksi Tointon on esiintynyt muun muassa televisiosarjoissa "Dream Team", "Mr Selfridge" ja "The Halcyon" sekä kaksi kertaa tanssikilpailuohjelmassa "Strictly Come Dancing", jonka hän myös voitti vuonna 2010.


title: Kara Tointon

text: Tointonin sisar Hannah on myös näyttelijä ja luonut uraansa "Hollyoaks"-sarjan parissa.


title: Kara Tointon

text: Tointon asuu nykyään Lontoossa, yhdessä poikaystävänsä Joe Swash in kanssa. Swash on myös tuttu "EastEndersistä".


title: Scot Coogan

text: Scot Coogan (s. 23. huhtikuuta 1973, Medway, Massachusetts) on yhdysvaltalainen studiomuusikko sekä kiertuerumpali. Parhaiten hänet tunnetaan yhdysvaltalaisen Brides of Destructionin rumpalina, joka on Mötley Crüe -basisti Nikki Sixxin perustama yhtye. Coogan on sen lisäksi työskennellyt yhtyeissä Violets Demise, Ednaswap, Parade of Losers ja Annetenna sekä artistien Sinéad O'Connorin ja Vanilla Icen kanssa. Vuonna 2007 hän soitti Ace Frehleyn kiertuerumpalina.


title: Scot Coogan

text: Coogan laulaa ja soittaa kitaraa rumpujen lisäksi.


title: Ľubomír Vaic

text: Ľubomír Vaic (s. 6. maaliskuuta 1977 Spišská Nová Ves, Tšekkoslovakia) on slovakialainen jääkiekkoilija. Pienikokoinen keskushyökkääjä pelaa tällä hetkellä HC Slovan Bratislavassa, Slovakian Extraligassa.


title: Ľubomír Vaic

text: Urallaan Vaic on pelannut myös yhdeksän NHL-ottelua Vancouver Canucksissa sekä kaksi kautta jääkiekon SM-liigassa, SaiPan riveissä. Hän on pelannut myös Tšekissä, Venäjällä ja Saksassa. Kolmet MM-kisat pelannut Vaic on voittanut MM-hopeaa vuonna 2000 ja MM-pronssia vuonna 2003.


title: Pokémon – Mewtwon vastaisku

text: Pokémon - Mewtwon vastaisku (, tunnetaan myös nimellä "Pokémon elokuva: Mewtwo vastaan Mew") on ensimmäinen pitkä Pokémon-elokuva. Elokuvan mukana ilmestyi myös lyhytelokuva "Pikachun loma".


title: Pokémon – Mewtwon vastaisku

text: Elokuva oli 201 400 katsojalla vuoden 2000 seitsemänneksi katsotuin elokuva Suomessa.


title: Pokémon – Mewtwon vastaisku

text: Elokuva alkaa takaumalla, jossa tohtori Fuji -niminen Pokémon-tutkija kertoo, kuinka Rakettiryhmän johtaja Giovanni on vaatinut häntä kloonaamaan muinaisesta Mew -nimisestä Pokémonista itselleen sitäkin voimakkaamman Pokémonin, jolla hän voisi hallita maailmaa. Fuji oli suostunut ehdotukseen, minkä vastineeksi Giovanni oli rahoittanut Fujin johtaman tutkimusretkikunnan, joka palasi matkalta mukanaan Mew'n fossiili. Sen sisältämästä DNA:sta he onnistuivat lopulta kloonaamaan supervoimakkaan Pokémonin: Mewtwon.


title: Pokémon – Mewtwon vastaisku

text: Viimein Mewtwo heräsi. Tutkijat kertoivat Mewtwolle kuinka he olivat luoneet hänet kloonaamalla Mew'n DNA:ta. Mewtwo ei kuitenkaan hyväksynyt kohtaloaan pelkkänä tieteellisenä kokeena vaan raivostui ja tuhosi laboratorion, surmaten samalla kaikki tutkijat. Giovanni saapui "New Islandille", saarelle, jossa laboratorio oli sijainnut, ja teki Mewtwolle ehdotuksen, että he voisivat olla kumppaneita. Giovanni käytti Mewtwon voimia hyväkseen Rakettiryhmän toimissa sekä salijohtajan peitetyössään, opettaen samalla Mewtwota kohdistamaan voimansa oikein. Kun Mewtwo pohdiskeli, mikä sen tarkoitus oli, Giovanni sanoi, että tämän tehtävä oli palvella herraansa ja taistella hänen edestään. Mewtwo ei hyväksynyt orjuutta kohtalokseen vaan tuhosi Giovannin päämajan ja pakeni. Se palasi New Islandille, jossa se päätti itse löytää oman tarkoituksena ja tuhota jokaisen joka uskaltaisi vastustaa.


title: Pokémon – Mewtwon vastaisku

text:
Sarjastakin tuttu Ash Ketchum sekä hänen kumppaninsa Pikachu, Misty ja Brock ottavat rennosti. Ash voittaa helposti hänet otteluun haastaneen kouluttaja Raymondin, minkä jälkeen he rupeavat syömään, nälkään nääntymäisillään olevan Rakettiryhmän vakoillessa heitä kaihoisasti etäältä. Samassa paikalle ilmaantuu Dragonite, joka tuo Ashille viestin. Hologrammisessa viestissä nuori nainen kertoo heille, että hänen "mestarinsa", maailman mahtavin Pokémon-kouluttaja, on kutsunut heidät New Islandille. Rakettiryhmä pääsee asiasta perille ja päättää seurata heitä.
Samalla Mewtwo nostattaa valtavan myrskyn saaren ympärille. Pikaisessa vilkaisussa nähdään, kuinka jossain kaukana Mew herää ja lähtee lentämään ympäriinsä. Joukko Pokémon-kouluttajia, mukaan lukien Ash ja kumppanit, kokoontuvat Pokémon-keskukseen, missä muutamat uskaliaimmista myös kutsun saaneista päättävät lähteä saarelle myrskystä huolimatta. Ashilä tosin ei ole sopivaa Pokémonia, mutta viikingeiksi naamioitunut Rakettiryhmä tarjoutuu viemään heidät perille. Kesken matkan iso aalto tosin ensin pyyhkäisee heidän valeasunsa mennessään ja sitten upottaa veneen. Ashin Squirtlen ja Mistyn Staryun avulla he pääsevät myrksyn läpi saarelle, kuten myös Rakettiryhmä Jamesin Weezingin avulla.


title: Pokémon – Mewtwon vastaisku

text:
Saarella Ash ja kumppanit tapaavat muita myrskyn läpi selvinneitä kouluttajia sekä viestin lähettäneen nuoren naisen. Pian he saavat selville, että naisen "mestari" onkin maailman voimakkaimman kouluttajan lisäksi myös kaikkein voimakkain Pokémon. Mewtwo vapauttaa naisen otteestaan, jolloin tämä paljastuu aiemmin kadonneeksi hoitaja Joyksi, jota Mewtwo on pitänyt hallinnassaan. Mewtwo paljastaa, että hän ei aio sääliä "uutta maailmaa" luodessaan niin ihmisiä kuin hänen mielestään ihmisten orjina toimivia Pokémonejakaan. Kouluttajien Pokémonit eivät näytä pärjäävän Mewtwon voimille, jolloin Ash päättää haastaa Mewtwon otteluun.
Mewtwo paljastaa kloonanneensa itselleen alkuperäistä voimakkaammat kopiot Venusaurista, Blastoisesesta sekä Charizardista. Kutkin kouluttajat asettavat omat saman lajin Pokémoninsa klooneja vastaan (Ash käyttää Charizardia), mutta kaikki häviävät. Mewtwo vangitsee hävinneet Pokémonit ja paljastaa nyt aikovansa kloonata jokaisen saarella olevan Pokémonin ja pitävänsä niitä saarella, kun hänen myrskynsä tuhoaa maailman. Mewtwo luo armeijan mustia Poképalloja, jotka nappaavat kaikki Pokémonit sisäänsä ja siirtävät ne kloonausjärjestelmään. Ash yrittää suojella Pikachua niin hyvin kuin mahdollista, mutta lopulta myös Pikachu jää kiinni. Ash seuraa Pikachun napannutta palloa kloonauslaitteen luo ja ottaa sen väkisin takaisin, rikkoen samalla kloonauslaitteen ja vapauttaen alkuperäiset Pokémonit. Kaikki Pokémonit ehdittiin kuitenkin kloonata ja kloonit astuvat Mewtwon rinnalle areenalla. Samassa Ash kuitenkin palaa alkuperäisten Pokémonien kanssa ja yrittää iskeä Mewtwota, joka vain lennättää hänet pois. Silloin paikalle ilmestyy Mew, ja samalla kouluttajille käy ilmi, että Mewtwo on kloonattu Mew'sta. Mewtwo hyökkää Mew'n kimppuun, vaikkei se aluksi panekaan vastaan. Lopulta Mewtwo päättää todistaa klooniensa kelpoisuuden käyttämällä psyykkisiä voimiaan estääkseen niitä käyttämästä erikoiskykyjään ja usuttamalla ne sitten alkuperäisiä Pokémoneja vastaan samalla, kun itse taistelee Mew'n kanssa. Ashin Pikachu ei tosin suostu taistelemaan klooniaan vastaan, vaikka se epätoivoisesta yrittää saada Pikachun iskemään takaisin, mihin se ei suostu, ja lopulta uuvahtaa tyystin. Kaikki katselevat surullisena, kun Pokémonit kärsivät tuloksettoman taistelun keskellä. Ash juoksee Mewtwon ja Mew'n hyökkäysten väliin pyytäen heitä lopettamaan, mutta saa osuman ja muuttuu kiveksi. Kaikki kentällä olevat Pokémonit alkavat itkeä, ja niiden kyyneleet virtaavat Ashiin, joka herää taas henkiin.


title: Pokémon – Mewtwon vastaisku

text: Mewtwo tajuaa viimein olleensa väärässä koko ajan. Se ymmärtää nyt, ettei syntyperällä ole merkitystä, vaan sillä, mitä elämällään tekee. Tämän jälkeen Mewtwo lähtee saarelta kloonipokémonien kanssa. Mewtwo päättää kuitenkin, että muiden omaksi hyväksi näiden olisi unohdettava kaikki tapahtunut. Kirkas valo pyyhkäisee maiseman yli, ja kaikki ovat taas Pokémon-keskuksessa, vailla pienintäkään muistikuvaa tapahtuneesta, aivan kuin mitään ei olisi tapahtunutkaan. Hoitaja Joy on paikalla ja myrsky laantuu. Ash ja kumppanit menevät ulkosalle seuraamaan pilvien katoamista, jolloin Ash näkee vilauksen Mew'sta. Hän ei ole varma mitä näki, mutta pitää silti mahdollisen että hän todella näki jotain, kuten näki erään legendaarisen Pokémonin ensimmäisensä päivänään kouluttajana.


title: Pokémon – Mewtwon vastaisku

text: Rakettiryhmä on myös menettänyt muistonsa tapahtuneesta, mutta he ovat edelleen ennalleen palautuneella New Islandilla. Ja vaikkeivät he muistakaan miten olivat joutuneet sinne, he ovat silti iloisia vapaudesta ja päättävät ottaa rennosti.


title: Pokémon – Mewtwon vastaisku

text: Elokuvan suomenkielisestä jälkiäänityksestä vastasi Oy PVP Voice Ab.


title: Pierluigi Marzorati

text: Pierluigi Marzorati (s. 12. syyskuuta 1952 Figino Serenza) on kilpauransa lopettanut italialainen koripalloilija.


title: Pierluigi Marzorati

text: Vuonna 1969 Marzorati aloitti ammattilaisuransa Pallacanestro Cantùssa, jossa hän pelasi koko uransa. Hän oli pelannut jo aiemmin seuran juniorijoukkueissa, joista hänet oltiin nostettu edustusjoukkueeseen. Marzorati johti Cantùn kolmeen perättäiseen Korać Cupin voittoon vuosina 1973–1975. Ensimmäisen Italian mestaruuden hän voitti vuonna 1975. Samana vuonna Marzorati voitti Intercontinental Cupin kun joukkue voitti Amazonas Francan. Hän voitti Saporta Cupin kolme kertaa perättäin vuosina 1977–1979. Kaksi kertaa hän voitti Euroliigan vuosina 1982 ja 1983. Hänen viimeinen mestaruutensa oli Korać Cupin voitto vuonna 1991, johon hän päätti uransa. Uransa aikana hän voitti kaiken kaikkiaan 12 kansainvälistä mestaruutta sekä kaksi Italian mestaruutta pelattuaan 22 kautta kautta samassa seurassa.


title: Pierluigi Marzorati

text: Lopettamisensa jälkeen hän toimi Pallacanestro Cantùn varapresidenttinä vuodesta 1991 vuoteen 1996 saakka. 8. lokakuuta 2006 hän pelasi pelin Cantùn paidassa Benetton Trevisoa vastaan. Samalla hänestä tuli ainoa ihminen maailmassa, joka on pelannut viidellä eri vuosikymmenellä virallisissa peleissä. Marzonati johdatti Cantùn juhlaottelussa 70–69 voittoon, mutta ei saanut tilastomerkintöjä.


title: Pierluigi Marzorati

text: Uransa jälkeen FIBA valitsi Marzoratin FIBA Hall of Fameen vuonna 2007. Vuonna 2008 Euroliiga valitsi hänet 50 tärkeimmän koripallopersoonan joukkoon.


title: Luettelo Aku Ankan taskukirjoista (351–375)

text: Tämä on luettelo Aku Ankan taskukirjojen numeroista 351-375. Ne ilmestyivät alun perin vuosina 2009-2011.


title: Pokémon 2: Yhden voimalla

text: Pokémon 2: Yhden voimalla (; ) on Kunihiko Yuyaman ohjaama toinen valmistunut pitkä Pokémon-elokuva. Sen ensiesitys oli Japanissa vuonna 1999 ja Yhdysvalloissa vuonna 2000.


title: Pokémon 2: Yhden voimalla

text: Elokuvan alussa taivaalla lentävässä ilma-aluksessa oleva harvinaisten Pokémonien ja esineiden keräilijä, Lawrence III, aloittaa suunnitelmansa napata neljä legendaarista pokemonia: tulilintu Moltresin, salamalintu Zapdosin, jäälintu Articunon ja merten suuren vartijan, Lugian. Hän onnistuu jo vangitsemaan Moltresin, mikä saa Merten Pedoksi kutsutun merivirran virtauksen kiihtymään ja aiheuttamaan outoja sääilmiöitä ympäri maailmaa. Koko maailma voi olla vaarassa. Vain yksi voi pelastaa tilanteen: Valittu.


title: Pokémon 2: Yhden voimalla

text:
Ash Ketchum ystävineen on matkalla Shamouti-saarelle, jossa he tapaavat tytön nimeltä Melody. Saadaan selville, että Ash on valittu.
Ash lähtee Tulisaarelle hakemaan lasipalloa. Hän saa pallon mutta sähkölintu Zapdos hyökkää hänen kimppuunsa. Pikachu keskustelee Zapdoksen kanssa, ja saa selville, että Zapdos aikoo tuhota Moltresin saaren. Yllättäen Lawrencen ilma-alus ilmestyy saaren päälle ja Zapdos sekä Ash ystävineen tulevat sen sieppaamaksi.
Ystävykset pääsevät vapaaksi ja auttavat myös Zapdosin ja Moltresin vapaiksi. Linnut aloittavat heti taistelun ja pudottavat alas Lawrencen ilma-aluksen. Alus putoaa Salamasaarelle, josta Ash hakee toisen lasipallon.


title: Pokémon 2: Yhden voimalla

text: Ash saa vietyä kaksi lasipalloa oikeille paikoilleen pyhäkköön, jota vartioi puhuva Slowking. Yksi lasipallo kuitenkin puuttuu ja Lugia nousee merestä auttamaan häntä. Ash lähtee kohti jääsaarta Lugian suojatessa häntä ja löytää kolmannen lasipallon. Lähtiessään saarelta, legendaariset linnut hyökkäävät. Lugia saapuu paikalle ja ottaa Ashin kyytiinsä. Paluumatkalla Lawrence yritti kuitenkin vangita Lugian. Lugia onnistui pääsemään vapaaksi ja tuhoamaan Lawrencen aluksen lopullisesti, mutta haavoittui ja putosi mereen Ash mukanaan. Misty ja Tracey saivat pelastettua Ashin ja hän onnistuu viemään kolmannen lasipallon paikalleen. Melodyn okariinalla soittama melodia (jota kutsutaan nimellä "Lugia's Song") palauttaa Lugian voimat. Lugia nostaa Merten Pedon esiin valtavana vesisateenkaarena. Articuno, Zapdos ja Moltres rauhoittuvat ja sää palautuu jälleen normaaliksi, kun Melody lopettaa kappaleen. Lopussa Lawrence löytää ainoan ehjän keräilyesineensä, muinaisen Mew-kortin. Rakettiryhmä pääsee vihdoinkin maille ja miettivät, näkikö kukaan heitä auttamassa Ashia. Slowking sanoi heille, että monet ihmiset näkivätkin heidät siellä tarkoittaen elokuvan katsojia.


title: Pokémon 2: Yhden voimalla

text: Elokuvan suomenkielisestä jälkiäänityksestä vastasi Oy PVP Voice Ab.Elokuva on esitetty MTV3-kanavalla kolmeen otteeseen: pääsiäislauantaina 26. maaliskuuta 2005, tapaninpäivänä 26. joulukuuta 2005 ja juhannuksena 24. kesäkuuta 2006. TV-esityksissä elokuvasta käytettiin nimeä "Pokémon 2: Pelastakaa maailma".


title: Pokémon 2: Yhden voimalla

text: Kappaletta, jonka Melody soitti elokuvassa, kutsutaan nimellä Lugian laulu (Lugia's Song), joka on herättänyt isoa suosiota. Kappaletta on sanottu kauniiksi ja/tai surulliseksi kappaletta on soitettu okarinan lisäksi huilulla pianolla ja muillakin soittimilla. Kappaleesta on myös japanilainen versio. Yli 100 000 ihmistä ovat jo soittaneet itse kappaletta ja jotkut sadasta tuhannesta ovat jopa ladanneet kappaleen itselleen.


title: Josef Ganz

text: Josef Ganz (1. kesäkuuta 1898 Budapest, Itävalta-Unkari – 26. heinäkuuta 1967 Australia) oli diplomi-insinööri ja autotekniikan pioneeri.


title: Josef Ganz

text: Ganz syntyi juutalaiseen perheeseen, jossa äiti oli unkarilainen ja isä saksalainen. Hänen isänsä Hugo Markus Ganz oli journalistina Frankfurter Zeitungissa. Josef Ganz kiinnostui tekniikasta jo varhaisella iällä. Perhe muutti ensin Wieniin ja sieltä Frankfurt am Mainiin 1916, missä he saivat Saksan kansalaisuuden. Josef Ganz liittyi vapaaehtoisena Saksan keisarikunnan laivastoon heinäkuussa 1916 ja osallistui ensimmäiseen maailmansotaan. Vuonna 1918 Ganz jatkoi opintojaan ja kehitti ajatuksen edullisesta, moottoripyörän hintaisesta kansanautosta.


title: Josef Ganz

text: Vuonna 1923 Ganz laati hahmotelman kevyestä, pienestä, keskimoottorisesta autosta, jossa oli aerodynaaminen muotoilu ja pyörien erillisjousitus. Hänellä ei kuitenkaan ollut rahaa prototyypin rakentamiseen, joten hän kirjoitti aiheesta artikkeleita alan lehtiin. Ganzin valmistuttua opinnoistaan 1927 hänet nimitettiinkin "Klein-Motor-Sport" -lehden päätoimittajaksi. Hän nimesi lehden uudestaan "Motoren-Kritik"iksi ja arvosteli siinä raskaita, kömpelöitä ja turvattomia autoja sekä suitsutti samalla ideaansa "Deutschen Volkswagen"ista, saksalaisesta kansanautosta. Ganzin kirjoitukset olivat usein terävästi kirjoitettu ja täynnä purevaa ironiaa. Autonvalmistajat hyökkäsivät lehteä vastaan oikeustoimin, mustamaalaamalla sekä mainosboikotein. Toimenpiteet kuitenkin kääntyivät Ganzin eduksi, sillä lehden suosio ja Ganzin maine autotekniikan asiantuntijana kasvoivat.


title: Josef Ganz

text: Vuonna 1929 Ganz kävi keskusteluja saksalaisten moottoripyörävalmistajien kanssa kansanauton prototyypin rakentamisesta. Ensimmäisen prototyypin rakensi Ardie vuonna 1930. Toukokuussa 1931 seurasi Adlerin rakentama toinen prototyyppi, joka nimettiin valmistusajankohtansa ja ulkonäkönsä mukaisesti "Maikäfer"iksi (suom. saksanturilas; "Mai" = toukokuu, "käfer" = kovakuoriainen). Tutkielmat noteerattiin nopeasti autovalmistajien keskuudessa.


title: Josef Ganz

text: Ganz konsultoi Adlerin lisäksi sekä Daimler-Benziä takamoottorisen Mercedes-Benz 170 -mallin että BMW:tä AM1-mallin erillisjousituksen suunnittelussa.


title: Josef Ganz

text: Standard Fahrzeugfabrik esitteli Ganzin ideoihin ja patentteihin pohjautuvan Standard Superior -automallinsa Berliinin kansainvälisessä auto- ja moottoripyöränäyttelyssä vuonna 1933. Auton huomasi myös Saksan uusi valtakunnankansleri Adolf Hitler, joka osoitti suurta mielenkiintoa sen rakennetta, muotoilua ja edullista 1590 valtakunnan markan hintaa kohtaan.


title: Josef Ganz

text: Saksalaiset autonvalmistajat omaksuivat yksi toisensa jälkeen Ganzin 1920-luvulla Motor-Kritikissä esittämiä ajatuksia. Kansallissosialistien valtaannousua seuranneen juutalaisvastaisuuden kasvun seurauksena Ganz itse alkoi olla helppo kohde vanhoille vihamiehilleen. Toukokuussa 1933 hän joutui Gestapon pidättämäksi häntä vastaan tekaistun syytteen vuoksi. Ganzia syytettiin autoteollisuuden kiristämisestä. Hän onnistui pääsemään vapaaksi, mutta hänen uransa ja maineensa oli tuhottu järjestelmällisesti ja hänen henkensä oli vaarassa. Ganz muutti Sveitsiin kesäkuussa 1934. Sattumoisin samassa kuussa Hitler allekirjoitti toimeksiannon KdF-Wagenin suunnittelusta Ferdinand Porschen kanssa.


title: Josef Ganz

text: Sveitsissä Ganz alkoi suunnitella kansanautoa paikallisiin olosuhteisiin valtion tuella. Ensimmäiset prototyypit valmistuivat 1937 ja 1938 ja sarjatuotantosuunnitelmat olivat pitkällä toisen maailmansodan syttyessä. Tällöin Gestapo yritti kuitenkin saada Ganzin jälleen pidätettyä sveitsiläisten virkamiesten avulla, jotka yrittivät saada haltuunsa oikeudet Ganzin kansanautoprojektiin. Ganz selvisi sodasta hengissä ja haastoi sveitsiläiset vihamiehensä, kuitenkaan onnistumatta saada oikeutta.


title: Josef Ganz

text: Ganz muutti Ranskaan 1949 ja alkoi kehittää jälleen uutta kansanautoprojektia, mutta ei kyennyt enää kilpailemaan Volkswagenin kanssa. Hän jätti Euroopan 1951 ja muutti Australiaan. Hän oli joitain vuosia töissä Holdenilla. 1960-luvun alussa hän sai useita sydänkohtauksia ja kuoli unohdettuna vuonna 1967.


title: Josef Ganz

text: Ganz tuli jälleen tunnetuksi vuonna 2004 alankomaalaisen Paul Schilperoordin TV-dokumentin jälkeen.


title: Sami Vatanen

text: Sami Vatanen (s. 3. kesäkuuta 1991 Jyväskylä) on suomalainen jääkiekkopuolustaja, joka edustaa pohjoisamerikkalaisessa NHL-liigassa pelaavaa New Jersey Devilsiä. Vuoteen 2012 asti hän pelasi SM-liigassa kasvattajaseurassaan JYPissä. Vatanen on kotoisin Jyväskylän Halssilan kaupunginosasta.


title: Sami Vatanen

text: "Yleisradion" urheilutoimittaja Matias Strozykin mukaan Vatasen vahvuuksiin kuuluvat luistelu, pelinlukutaito ja ylivoimapelaaminen, mutta fyysisyydessä riittää parannettavaa. Myös "Jatkoaika.comin" näkemyksen mukaan Vatanen on erinomainen sekä liikkumisessa että pelinäkemyksessä. Sivuston mukaan Vatasen heikkoudet tulevat esiin etenkin suurikokoisten hyökkääjien kanssa.


title: Sami Vatanen

text: Vatanen on verrannut omaa pelityyliään Brian Rafalskiin ja Scott Niedermayeriin.


title: Sami Vatanen

text: Vatanen pelasi kaudella 2006–2007 JYPin C-junioreissa SM-sarjaa ja teki 13 ottelussa 31 tehopistettä. Seuraavalla kaudella hän pelasi B-junioreissa, joissa teki 35 ottelussa 38 pistettä. Kaudella 2008–2009 Vatanen edusti pääasiassa JYPin A-junioreita, joissa pelasi 20 ottelua pistein 3+7=10. Hän pelasi kaudella myös ensimmäiset miesten pelinsä JYPin Mestiksessä pelaavassa farmijoukkue D Teamissa, jossa hän pelasi yhteensä viisi ottelua. Keväällä 2009 Vatanen solmi JYPin SM-liigajoukkueen kanssa kaksivuotisen sopimuksen. Anaheim Ducks varasi Vatasen neljännellä kierroksella.


title: Sami Vatanen

text: Vatanen sai heti kauden 2009–2010 alussa runsaasti peliaikaa JYPissä ja teki ensimmäisen tehopisteensä kolmannessa liigaottelussaan. Ensimmäisen maalinsa Vatanen teki HPK:ta vastaan viidennessä ottelussaan. Kauden aikana Vatanen teki SM-liigan tulokaspuolustajien uuden piste-ennätyksen 30 pisteellään (7 maalia + 23 syöttöä). Myös pudotuspeleissä hän teki tulokaspuolustajien uuden piste-ennätyksen pistein 3+4. Hän rikkoi samalla myös JYPin puolustajien yhden kauden syöttöennätyksen. Kauden päätteeksi JYP voitti SM-pronssia ja Vatanen palkittiin Kalervo Kummolan myöntämällä Kalen Kannu -erikoispalkinnolla.


title: Sami Vatanen

text: Kesäkuussa 2010, Metallurg Novokuznetsk varasi Vatasen koko varaustilaisuuden toisena pelaajana. Vatasen edellä oli vain venäläishyökkääjä Dmitri Jaškin. Ennen kauden 2010–2011 alkua Vatanen solmi JYPin kanssa vuoden mittaisen jatkosopimuksen, jolla hän jatkoi seurassa kevääseen 2012 asti.


title: Sami Vatanen

text: Marraskuussa 2010, Vatanen valittiin SM-liigan kuukauden pelaajaksi hänen tehtyään kymmenessä ottelussa kahdeksan tehopistettä. Runkosarjan päätteeksi Vatanen palkittiin Matti Keinonen -palkinnolla voittaessaan SM-liigan tehopörssin 30 plus-merkinnällä. Vatanen palkittiin myös Ilta-Sanomien tähtipuolustajana. Runkosarjan paras pelaaja -äänestyksessä Vatanen oli neljäs. Maaliskuussa 2011 Ilta-Sanomien urheilutoimittaja Petteri Linnavalli arvioi Sami Vatasen SM-liigan runkosarjan kolmanneksi parhaaksi pelaajaksi Ville Peltosen ja Janne Lahden jälkeen, sekä parhaaksi puolustajaksi.


title: Sami Vatanen

text: Kevään 2011 pudotuspeleissä Vatanen loukkasi polvensa puolivälieräsarjan kolmannessa ottelussa Ilvestä vastaan, eikä pelannut enää loppukauden aikana SM-liigassa. Polvessa todettiin sisäsivusiteen repeämä ja reisiluun alaosan luuruhjevamma. Loukkaantumisen vuoksi Vatanen joutui jättämään myös MM-kisat väliin. Kauden päätteeksi Vatanen valittiin SM-liigan parhaaksi puolustajaksi ja liigan All Stars -kentälliseen.


title: Sami Vatanen

text: 31. toukokuuta 2011, Anaheim Ducks tiedotti Vatasen tehneen joukkueen kanssa kolmivuotisen sopimuksen. Vatanen pelasi kuitenkin SM-liigassa vielä kauden 2011–2012. Kevään 2012 pudotuspeleissä Vatanen loukkaantui jälleen neljännessä puolivälieräottelussa Ässiä vastaan ja joutui jättämään kauden kesken. JYP voitti kauden päätteeksi mestaruuden, ja Vatanen valittiin kauden parhaaksi puolustajaksi.


title: Sami Vatanen

text: Vatanen aloitti kauden Anaheim Ducksin farmijoukkue Norfolk Admiralsissa, koska NHL:ssä alkoi työsulku ennen kauden alkamista. AHL-liigan avauskierroksella Vatanen sai yhden syöttöpisteen Norfolkin voitettua Worcester Sharksin. Kauden kolmannessa ottelussaan Vatanen keräsi kolme syöttöpistettä, kun hänen joukkueensa voitti Connecticut Whalen 5–4. Hänet valittiin ottelussa kakkostähdeksi.


title: Sami Vatanen

text: Ensimmäisen NHL-ottelunsa Vatanen pelasi Minnesota Wildia vastaan 1. helmikuuta 2013 Anaheimin voittaessa ottelun 3–1. Vatanen pelasi Ducksin kokoonpanossa kolme ottelua ennen paluutaan takaisin farmiin. Vatanen valittiin AHL-kauden ykköstähdistökentälliseen sekä tulokaspelaajien tähdistökentälliseen.


title: Sami Vatanen

text: Vatanen teki ensimmäisen maalinsa NHL:ssä neljännessä ottelussaan 18. huhtikuuta 2013. Joukkue hävisi kuitenkin ottelun Columbusta vastaan. Kaikkiaan Vatanen pelasi kaudella kahdeksan NHL-ottelua ja teki kaksi maalia.


title: Sami Vatanen

text: Kaudella 2013–2014 Vatanen pelasi pääsääntöisesti Anaheimissa. Hän pelasi 48 ottelussa, joissa teki 6 maalia ja antoi 15 syöttöä. Farmijoukkue Norfolkissa Vatanen pelasi 8 ottelua. Kausi oli Vatasen tulokassopimuksen viimeinen. Heinäkuussa 2014, Vatanen ja Anaheim solmivat kahden vuoden mittaisen yksisuuntaisen jatkosopimuksen, jonka mukaan Vatanen ansaitsee 2,525 miljoonaa kaudesta. Vatanen sai jo joulukuussa rikottua henkilökohtaisen piste-ennätyksensä.


title: Sami Vatanen

text: Tammikuussa 2015, Teemu Selänteen paidanjäädytyksen yhteydessä pelatussa ottelussa Vatanen ratkaisi voiton Anaheimille tekemällä maalin uransa ensimmäisellä NHL-rangaistuslaukauksella. Myöhemmin saman kuun aikana Vataselle annettiin suurimmat mahdolliset sakot hänen taklattuaan Toronto Maple Leafsin David Boothia kyynärpäällä kasvoihin. Hän ei kuitenkaan saanut tilanteesta pelikieltoa. 16. helmikuuta 2015 Vatanen loukkaantui Washingtonia vastaan pelatussa ottelussa ja joutui sivuun alavartalovamman takia.


title: Sami Vatanen

text: Vatanen edusti Suomea kahdesti alle 18-vuotiaiden MM-kisoissa, vuosina 2008 ja 2009, jolloin joukkue voitti pronssia.


title: Sami Vatanen

text: Hän pelasi alle 20-vuotiaiden MM-kisoissa vuosina 2010 ja 2011. Vatanen valittiin joulukuussa 2010 Suomen joukkueen kapteeniksi alle 20-vuotiaiden MM-kisoihin. Turnauksessa Suomi jäi kuudenneksi, ja Vatanen keräsi tehopisteet 0+4.


title: Sami Vatanen

text: Huhtikuun 2010 lopussa Suomen A-maajoukkueen päävalmentaja Jukka Jalonen kutsui Vatasen Saksan MM-kisoihin valmistautuneeseen maajoukkueeseen. Vasta 18-vuotias Vatanen vakuutti Jalosen kyvyillään ja sai paikan MM-joukkueesta. Vatanen pelasi kisoissa seitsemän ottelua ilman tehomerkintöjä.


title: Sami Vatanen

text: Vatanen debytoi olympialaisissa Sotšissa 2014. Hän sai kahdessa ensimmäisessä ottelussaan neljä syöttöpistettä. Lopulta Sami Vatanen teki Kimmo Timosen rinnalla samassa pakkiparissa kuuteen peliin viisi tehopistettä ja voitti Suomen kanssa pronssia Yhdysvaltoja vastaan pelatussa ottelussa. Vatanen oli joukkueen sisäisessä pistepörssissä seitsemäntenä kisojen päätyttyä ja hänellä oli myös kaikista Sotshin olympialaisiin osallistuneista pelaajista toiseksi eniten maaliin johtaneita syöttöjä.


title: Sellaista ei tapahdu

text: Sellaista ei tapahdu (julkaistu myös nimellä Unohduksen pyörre) on Mika Waltarin vuonna 1939 kirjoittama pienoisromaani. Sen tunnelma on unenomainen ja synkkä, ja maailmansodan uhka on vahvasti läsnä. Kulttuuritoimittaja Hannu Marttila on verrannut tarinan tunnelmaa Hitchcockin elokuvaan "Nainen katoaa".


title: Sellaista ei tapahdu

text: Waltari tarjosi pienoisromaania kustantajalle vuonna 1939 kokoelmassa, jossa olivat lisäksi "Ei koskaan huomispäivää", "Fine van Brooklyn" ja "Jokin ihmisessä", mutta WSOY hylkäsi kokoelman, koska tekstit olivat "epämiellyttäviä ja sairaalloisia". Pienoisromaani ilmestyikin ensiksi vuonna 1944 nimellä "Unohduksen pyörre" pienen Fennia-kustantamon julkaisemana, ja WSOY julkaisi sen nimellä "Sellaista ei tapahdu" lopulta vasta kokoelmassa "Koiranheisipuu" vuonna 1961. Matti Kassila suunnitteli pienoisromaanista elokuvaa yhteistuotantona unkarilaisten kanssa, ja hankkeesta ehdittiin jo tiedottaa Waltarin 70-vuotispäivien aikaan 1978, mutta se ei kuitenkaan toteutunut.


title: Sellaista ei tapahdu

text: "'Sellaista ei tapahdu" on käännetty neljälle kielelle: espanjaksi ("Estas cosas no suceden"), unkariksi ("Ez meg sem tőrténhet"), viroksi ("Midagi sellist ei juhtu") ja ukrainaksi ("Такого не буває", julkaistu 2017).


title: Sellaista ei tapahdu

text: Päähenkilö on nimettömäksi jäävä, suomalainen liikemies. Hän on naimisissa, mutta avioliitto on väljähtynyt ja parin yhteinen lapsi on kuollut. Tarina alkaa maaliskuussa 1939, kun mies lähtee lentäen liikematkalle Ateenaan. Matka on epävarma, ja koneenvaihdot viivästyvät sodanuhan takia. Lopulta jatkolennolla on vain kaksi matkustajaa: liikemiehen lisäksi nainen, entinen laulajatar, joka on matkalla Egyptiin. Matkalla nousee myrsky, kone tekee pakkolaskun vuorille, ja vain mies ja nainen selviytyvät hengissä. Maan nimeä ei kerrota, mutta se on ilmeisesti jossain Balkanilla. Pian ilmenee, että siellä käydään sisällissotaa. Mies ja nainen kulkeutuvat lopulta isompaan kaupunkiin, jossa he liittyvät outoon sirkusseurueeseen. Tarinan lopussa he lähtevät seurueen mukana purjehtimaan suurta jokea alas. Loppu jää avoimeksi. Kertomuksen voi ymmärtää myös niin, että päähenkilöt ovat kuolleet onnettomuudessa ja ovat matkalla helvettiin.


title: Sellaista ei tapahdu

text: Markku Envallin mukaan lentokoneen laskeutumispaikkana olisi Karpato-Ukraina (Taka-Karpatian alue), mutta hän toteaa toisaalta, että päättely asiassa on epävarmaa ja lisäksi teoksen luonteen vastaista.


title: NHL 2K

text: NHL 2K on 2K Gamesin luoma jääkiekkopelisarja. "NHL 2K" -sarja kilpaili Electronic Artsin "NHL"-pelisarjan kanssa.


title: Painin Aasian-mestaruuskilpailut 2004

text: Vuoden 2004 painin Aasian-mestaruuskilpailut järjestettiin huhti-toukokuun aikana kolmella eri paikkakunnalla: kreikkalais-roomalainen paini järjestettiin Almatyssa, Kazakstanissa, vapaapainissa kisattiin Teheranissa, Iranissa, ja naispainin järjestäjäpaikkakuntana toimi Japanin Tokio. Jokaisessa tyylissä painittiin seitsemässä painoluokassa.


title: Painin Aasian-mestaruuskilpailut 2004

text: Nämä Aasian-mestaruuskilpailut olivat viimeiset, joissa jaettiin vain yksi pronssimitali sarjaa kohden.


title: Painin Aasian-mestaruuskilpailut 2004

text: Kaikki tyylit yhteenlaskettuina.


title: Kultakuusi

text: Kultakuusi ("Picea abies" f. "aurea") on metsäkuusen erikoismuoto, jonka uusien versojen kärjet ovat vaaleankeltaisia tai kullankeltaisia. Keltaiset kärjet vihertyvät jo kesään mennessä, mutta joissain keltakuusissa keltaisuus näkyy vielä syksyn jälkeen talvellakin. Kultakuusen uusien versojen keltainen väri johtuu viherhiukkasten rakenteesta. Toinen samankaltainen viherhiukkasista johtuva erikoisen värinen kuusi on purppurakuusi (punakuusi) ("Picea abies" f. "cruenta"), joka on luonnossa kultakuustakin harvinaisempi.


title: Kultakuusi

text: Kultakuusia tavataan Etelä- ja Keski-Suomessa. Kultakuusen kantoja ovat muun muassa 'Iitin kultakuusi' ja 'Kesälahden kultakuusi' (Meilahden arboretum, Lauri Nurmikari). Kultakuusesta on myös viljelylajikkeita, kuten 'Kulta-Lumikki', 'Kulta-Päivikki' ja 'Kulta-Talvikki'. Kellertävän värinsä talvellakin säilyttäviä kultakuusia on muun muassa Kihniön Ratikylässä. Muualla kultakuusia on mm. Imatralla Stora-Enson palstalla ja Kuhmoisissa. Kultakuusia kasvaa harvassa Pohjois-Suomeen saakka ainakin Oulun seudulle saakka, jossa on merellinen ja leuto ilmasto, mikä vastaa eteläisempää kasvillisuusvyöhykettä.


title: Volkan Demirel

text: Volkan Demirel (s. 27. lokakuuta 1981 Istanbul) on turkkilainen jalkapallomaalivahti. Hän edustaa tällä hetkellä turkkilaista Fenerbahçea, jonne hän siirtyi kaudella 2002–2003. Ennen Fenerbahçeen siirtymistä Demirel pelasi Kartalsporissa.


title: Volkan Demirel

text: Turkin maajoukkueeseen Demirel nousi vuonna 2004. Hän oli mukana myös Turkin joukkueessa 2008 EM-kisoissa. Demirel pelasi Turkin alkulohkon ottelut, mutta oli pelikiellossa jatko-otteluissa saatuaan punaisen kortin Jan Kollerin tönäisemisestä viimeisessä ottelussa Tšekkiä vastaan. Kentällä pelannut Tuncay Şanlı joutui maaliin, mutta Turkki kuitenkin voitti ottelun 3–2 ja pääsi lohkosta jatkoon. Demirel on uransa aikana pelannut 33 maaottelua.


title: Gudrun Annette Høie

text: Gudrun Annette Høie (s. 13. heinäkuuta 1970) on norjalainen naispainija ja nelinkertainen maailmanmestari.


title: Gudrun Annette Høie

text: Høie lukeutui maailman parhaisiin naispainijoihin aina 1980-luvun lopulta 2000-luvun alkuun. Pitkän uran tehnyt Høie osallistui jopa vuoden 2008 Pekingin kesäolympialaisten karsintaturnauksiin, mutta karsiutui olympialaisista. Palkintokaapissan Høiellä on kuusi MM- ja kaksi EM-mitalia.


title: Hopeakloridi

text: Hopeakloridi (AgCl) on hopea- ja kloridi-ionien muodostama ioniyhdiste. Hopeakloridia esiintyy luonnossa sarvihopea- eli klooriargyriitti-nimisenä mineraalina.


title: Hopeakloridi

text: Hopeakloridi on hyvin niukkaliuokoista veteen. Hopeakloridia valmistetaankin lisäämällä kloridisuolaliuokseen, kuten kaliumkloridiliuokseen, hopeanitraattia. Tällöin hyvin huonosti veteen liukeneva hopeakloridi saostuu ja voidaan kerätä. Lisäksi syntyy kaliumnitraattia, joka jää vesiliuokseen.


title: Hopeakloridi

text: Hopeakloridi liukenee komplekseja muodostaen alkalimetallien syanidiliuoksiin, tiosulfaattiliuoksiin, ammoniumkarbonaatti ja -kloridi sekä elohopeanitraattiliuoksiin.


title: Hopeakloridi

text: Hopeaklorida käytetään valokuvauspapereissa. Hopeakloridi on herkkä valolle, joka hapettaa kloridi-ioneja, jolloin hopeaionit vastaanottavat niistä vapautuvat elektronit ja pelkistyvät metalliseksi hopeaksi. Pelkistyminen johtaa mustan kuvan syntymiseen. Valokuvauksessa käytetään hopeakloridin lisäksi myös hopeabromidia ja hopeajodidia.


title: Hopeakloridi

text: Tarkoissa pH-mittareissa käytetään standardielektrodeina kalomelielektrodia tai hopea-hopeakloridielektrodeja.


title: Hopeakloridi

text: Hopeakloridia voidaan käyttää magnesium-hopeakloridipattereissa. Patterissa magnesium hapettuu magnesiumkloridiksi ja hoea-ionit pelkistyvät. Magnesium-hopeakloridipatterin tuottama lähdejännite on 2,59 V ja napajännite on noin 1,5 V. Magnesium-hopeakloridipattereissa elektrolyyttinä on merivesi, ja niitä käytetään esimerkiksi poijujen valojen jännitelähteinä sekä erilaisissa meteorologisissa laitteissa. Jännitelähteessä tapahtuva kokonaisreaktio on:


title: Hopeakloridi

text: Hopeaionit kykenevät tappamaan mikro-organismeja kuten bakteereja ja pieniä alkueläimiä. Hopeakloridia ja muita niukkaliukoisia hopeayhdisteitä käytetään haavojen hoidossa, vaikka ovat ihmiselle ja ympäristölle erittäin haitallisia (raskasmetalli). Ne tappavat kuitenkin tehokkaasti niin hyviä kuin huonoja pienorganismeja sekä bakteereja, jotka voisivat haitata haavojen parantumista.


title: Seinäjoen maalaiskunnan vaakuna

text: Seinäjoen maalaiskunnan vaakuna on saanut aiheensa kunnan sijainnista ja maiden viljavuudesta. Vaakunan avainten lehti viittaa kunnan nimen alkukirjaimeen, ja ne edustavat tyypiltään vilja-aittojen avaimia, jotka symboloivat pitäjän viljavia peltoja ja niistä nousevaa vaurautta. Avaimet kertovat myös kunnan keskeisestä ”avainasemasta”.


title: Seinäjoen maalaiskunnan vaakuna

text: Vaakunan selitys on ”sinisessä kentässä kolme hirsittäistä hopea-avainta alatusten”. Vaakunan on suunnitellut Ahti Hammar, ja Seinäjoen maalaiskunnan kunnanvaltuusto hyväksyi sen kokouksessaan 28. elokuuta 1954. Sisäasiainministeriö vahvisti vaakunan käyttöön 16. lokakuuta 1954. Vaakuna muuttui epäviralliseksi Seinäjoen maalaiskunnan liityttyä Seinäjoen kauppalaan 1959. Kyseessä oli Suomen ensimmäinen virallisesta käytöstä poistunut kunnanvaakuna (pois lukien luovutettujen alueiden kaupunkien vaakunat). Vaakuna oli myös ehdolla Seinäjoen uudeksi vaakunaksi kuntaliitoksen yhteydessä 2009, mutta ei tullut valituksi.


title: Seinäjoen maalaiskunnan vaakuna

text: Seinäjoen kaupunginvaltuusto myönsi vuonna 2010 vaakunan käyttöoikeuden Törnävä-seuralle kotiseutuvaakunana.


title: Jerry Edmonton

text: Jerry Edmonton (synt. Gerald McCrohan, 24. lokakuuta 1946 Oshawa, Ontario, Kanada – 28. marraskuuta 1993 Santa Barbara, Kalifornia, Yhdysvallat) oli Steppenwolf-yhtyeen rumpali. Hän soitti yhtyeessä sen perustamisesta lähtien aina vuoteen 1976 saakka. ”Born to Be Wild” -kappaleen säveltäjä Mars Bonfire (oik. Dennis Edmonton) oli hänen veljensä. Jerry Edmonton menehtyi auto-onnettomuudessa vuonna 1993.


title: Marisa Coulter

text:
Marisa Coulter on Philip Pullmanin kirjoittaman "Universumien tomu" -fantasiatrilogian hahmo.
Marisa Coulter on "Universumien tomu" -fantasiatrilogian päähenkilön Lyran äiti. Hän on luonteeltaan hyvin julma, eikä epäröi kiduttaa ja tappaa. Trilogian ensimmäisessä osassa hän toimii salaperäisten lapsikaappaajien johtajana. Järjestö kaappasi lapsia voidakseen erottaa heidät daimoneistaan erityisellä hopegiljotiinillä, estääkseen lapsien aikuistumisen. Trilogian viimeisessä osassa Marisa Coulter kuolee Lordi Asrielin kanssa, kun he vetävät Taivaan valtakunnan Sijaishallitsijan, Metatron-enkelin, mukanaan erääseen kuiluun.


title: Marisa Coulter

text: Marisa Coulterin daimoni on kultainen apina.


title: Daimoni (Universumien tomu)

text: Daimoni on Philip Pullmanin kirjoittamassa "Universumien tomu" -fantasiatrilogiassa jokaisen ihmisen henkilökohtainen, sielua ilmentävä eläinhahmo.


title: Daimoni (Universumien tomu)

text: Daimoni on lähes aina eri sukupuolta kuin ihmisensä. Vaikka ihminen pystyisi pitämään tunteensa toiselta salassa, daimoni paljastaa tunteet usein esim. hermostuneisuudellaan tai vihaisuudellaan. Se, mikä eläin daimoni on, määräytyy hänen ihmisensä luonteen ja mielenlaadun mukaan. Lasten daimonit voivat muuttaa muotoaan eläimestä toiseksi ihmisen mielialan tai oman halunsa mukaan, mutta murrosiän alkuvaiheessa daimoni omaksuu pysyvän hahmon, joka on usein lintu tai nisäkäs, mutta voi yhtä hyvin olla jokin muu, jopa tarueläin. Ihmisen kuollessa daimoni haihtuu ilmaan. Jos daimoni menettää henkensä, sen ihminen kuolee samassa.


title: Daimoni (Universumien tomu)

text: Toisen daimoniin koskeminen on tabu. Daimonit saavat koskea toisiinsa ja voivat vaihtaa ajatuksia keskenään ja omien ihmistensä kanssa. Ihmiset voivatkin "keskustella" huomaamattomasti daimonien välisen ajatussiirron kautta. Kirjasarjan päähenkilö Lyra Belacquan maailma on ainoa, jonka ihmiset pystyvät näkemään daimoninsa (tosin myös meidän maailmastamme kotoisin oleva John Parry oppi näkemään omansa matkattuaan Lyran maailmaan). Kirjasarjasta ei käy ilmi, miten daimonit syntyvät tai mistä ne saavat nimensä.


title: Daimoni (Universumien tomu)

text: Ihmisen ollessa valveilla daimoni ei voi nukkua, mutta pyörtyä voi.


title: Daimoni (Universumien tomu)

text: Daimoni on itsenäinen olento ja voi toimia vastoin ihmisensä tahtoa. Daimonien ja ihmisten välillä on kuitenkin "side", joka kytkee heidät kiinni toisiinsa. Ihmiset ja daimonit eivät pysty siteen takia etääntymään toisistaan kuin pari metriä toisin kuin noidat, jotka voivat loitota daimoneistaan miten paljon hyvänsä. Tosin noidillakaan tämä kyky ei ole synnynnäinen, vaan se täytyy hankkia kulkemalla Lapissa sijaitsevan saastuneen alueen halki, jolle daimonit eivät voi mennä.


title: Daimoni (Universumien tomu)

text: Ihmistä ja daimonia yhdistävän näkymättömän siteen voi katkaista ainoastaan erityisestä metalliseoksesta (joka sisältää muun muassa mangaania) tehdyllä terällä, josta esimerkiksi Will Parryn (esiintyy trilogian toisessa osassa "Salaperäinen veitsi) kaksipuolisen veitsen toinen terä on tehty. Siteen katkaiseminen vaikuttaa aikuiseen lobotomian tavoin, lapsen se voi jopa tappaa. Ihmistä ilman daimonia kutsutaan zombiksi.


title: Claire Trevor

text: Claire Trevor (synt. Claire Wemlinger 8. maaliskuuta 1909 New York, New York – 8. huhtikuuta 2000 Newport Beach, Kalifornia) oli yhdysvaltalainen näyttelijä. Hänet palkittiin Oscarilla parhaasta naissivuosasta roolistaan vuonna 1948 ensi-iltansa saaneessa elokuvassa "Myrskyvaroitus". Lisäksi hän oli ehdolla Oscarin saajaksi elokuvista "Varjojen kadut" (1937) ja "Paluuta ei ole" (1954). Emmy-palkinnon hän sai vuonna 1956 televisioelokuvasta "Dodsworth".


title: Claire Trevor

text: Trevor on saanut tähden Hollywood Walk of Famelle.


title: Mars Bonfire

text: Mars Bonfire (synt. Dennis Eugene McCrohan, myöh. Dennis Edmonton) (21. huhtikuuta 1943 Oshawa, Ontario, Kanada) on kanadalainen muusikko ja lauluntekijä.


title: Mars Bonfire

text: Bonfire oli kitaristina Steppenwolf-yhtyeen esiasteessa, The Sparrows-yhtyeessä. Yhtyeen hajottua hän aloitti soolouran ja laulujen kirjoittamisen, tunnetuimpana hitiksi noussut "Born To Be Wild", jonka Steppenwolf levytti. Hän on tehnyt lauluja myös muille artisteille. Steppenwolf-rumpali Jerry Edmonton oli hänen veljensä.


title: Perniön lukio

text: Perniön lukio on yksi Salon kaupungin neljästä lukiosta. Se sijaitsee Perniön kirkonkylässä itäisessä Salossa. Opiskelijoita lukiossa on 130 ja henkilökuntaa noin kaksikymmentä.


title: Perniön lukio

text: Vähäisen oppilasmääränsä vuoksi Perniön lukio oli vuonna 2010 joutumassa lakkautusuhan alle kolmen muun entisen Perniön kunnan koulun kanssa. Salon sivistystoimen johtaja aikoi esittää koulujen sulkemista säästösyistä vuonna 2012 ja päätös asiasta oli tarkoitus vuoden 2010 syksyllä.


title: Seiko Yamamoto

text: Seiko Nagashima (o.s. Yamamoto, , s. 22. elokuuta 1980) on japanilainen naispainija ja nelinkertainen maailmanmestari.


title: Seiko Yamamoto

text: Nagashima on voittanut tyttönimellään Yamamoto neljä maailman- ja kaksi Aasian mestaruutta. Hän oli sarjassaan maailman paras naispainija vuosituhannen vaihteen molemmin puolin ja siihen asti, kunnes maajoukkuetoveri Saori Yoshidan onnistui osittain syrjäyttää hänet. Yoshida muun muassa vei Japanin maapaikan Ateenan kesäolympialaisiin Yamamoton nenän edestä. Yamamoto päätti painiuransa vuonna 2006 ja toimi tämän jälkeen painikilpailujen kommentaattorina japanilaisille tv- ja radiokanaville. Lopettamisensa jälkeen hän meni naimisiin maajoukkuekäsipalloilija Hideaki Nagashiman kanssa. Syyskuussa 2007 parille syntyi poika. Ollessaan kommentoimassa Pekingin vuoden 2008 kesäolympialaisia Nagashima päätti aloittaa painimisen uudestaan, ja tavoitteenaan hänellä on päästä Lontoon vuoden 2012 kesäolympialaisiin.


title: Goldy McJohn

text: Goldy McJohn (synt. John Raymond Goadsby; 2. toukokuuta 1945 Toronto – 1. elokuuta 2017) oli kanadalainen kosketinsoittaja, joka soitti Steppenwolf-yhtyeessä.


title: Goldy McJohn

text: McJohn oli kosketinsoittajana The Sparrows -yhtyeessä, josta tuli vuonna 1967 Steppenwolf. McJohnin urut olivat yhtyeen soundissa yksi päätekijöistä. McJohn oli mukana Steppenwolfissa vuoteen 1974, jolloin laulaja-kitaristi John Kay erotti hänet. Vuonna 1977 hän perusti Steppenwolfin uudelleen Nick St. Nicholasin ja Kent Henryn kanssa, mutta vuonna 1980 John Kay nosti oikeusjutun Steppenwolf-nimen käytöstä ja lopetti yhtyeen. Sittemmin McJohn oli pääasiassa soolouralla.


title: Isä Mitron sanakirja

text: Isä Mitron sanakirja: Ortodoksiset termit selityksineen on Mitro Revon vuonna 2007 ilmestynyt kirja, joka pohjautuu "Ortodoksiviesti"-lehdessä ilmestyneeseen artikkelisarjaan.


title: Vasarahait

text: Vasarahait ("Sphyrnidae") on luomihaikaloihin kuuluva heimo, johon luetaan yhdeksän hailajia. Vasarahaiden pää on tyypillisesti päältä litistynyt ja laajentunut sivuille näyttäviksi ulokkeiksi, niin että päältä katsoen päällä on vasaramainen muoto. Heimon lajeja ovat muiden muassa vasarahai ja isovasarahai.


title: Michael Monarch

text: Michael Monarch (s. 5. heinäkuuta 1950 Los Angeles, Kalifornia, Yhdysvallat) on yhdysvaltalainen kitaristi, joka muistetaan parhaiten Steppenwolf-yhtyeen alkuperäisenä kitaristina.


title: Michael Monarch

text: Monarch liittyi Steppenwolfiin 17-vuotiaana vuonna 1967 ja oli mukana yhtyeen kolmella ensimmäisellä albumilla. Hän erosi yhtyeestä vuonna 1969. Sittemmin hän on ollut mukana yhtyeissä kuten Hokus Pokus, Detective ja World Classic Rockers. Hän on soittanut myös Janis Joplinin albumilla "I Got Dem Ol' Kozmic Blues Again Mama!". Monarch on julkaissut myös sooloalbumeja.


title: Vladimir Boisa

text: Vladimir Boisa (s. 4. heinäkuuta 1981 Rustavi) on georgialainen koripalloilija, jonka nykyinen seurajoukkue on KK Union Olimpija. Hänellä on myös Slovenian kansalaisuus.


title: Vladimir Boisa

text: Boisa aloitti koripallon Azot Rustavin juniorijoukkueissa. Hän teki debyyttinsä edustusjoukkueessa kaudella 1996-1997. Boisa pelasi joukkueessa aina lokakuuhun 1998 saakka, kunnes lähti Sloveniaan KK Postojnaan. Kaudeksi 1999-2000 hän siirtyi KK Union Olimpijaan, mutta hänet lainattiin KD Slovaniin. Hän pelasi seurassa kaksi kautta ennen siirtymistään KK Union Olimpijaan. Boisa pelasi Olimpijassa neljä vuotta ja siirtyi Montepaschi Sienaan vuonna 2005 kolmen vuoden sopimuksella. Hän pelasi joukkueessa kuitenkin ainoastaan kaksi kautta ennen siirtymistään Spartak Primorjeen. Hän ei pelannut Venäjällä koko kautta, vaan siirtyi Hanno Möttölän seurakaveriksi Aris Thessalonikiin tammikuussa 2008.


title: Vladimir Boisa

text: Kaudeksi 2008–2009 hän teki sopimuksen Menorca Bàsquetin kanssa. Helmikuussa 2009 hän sai kuitenkin joukkueesta potkut. Pian potkujensa jälkeen hän teki sopimuksen KK Zadarin kanssa. Loppukauden ajan hän edusti Zadaria, mutta siirtyi kesällä 2010 KK Union Olimpijaan.


title: Rushton Moreve

text: Rushton Moreve ("synt. John Russell Morgan") (6. marraskuuta 1948 Los Angeles, Kalifornia - 1. heinäkuuta 1981 Los Angeles, Kalifornia) oli amerikkalainen muusikko ja Steppenwolf-yhtyeen alkuperäinen basisti. Moreve soitti yhtyeen kahdella ensimmäisellä albumilla, ja hän on säveltänyt yhtyeen hitin "Magic Carpet Ride". Moreve erosi vuonna 1969 kesken kiertueen. Tiettävästi Moreve ei uskaltanut palata Kaliforniaan maanjäristyksen pelon vuoksi. Rushton Moreve sai surmansa moottoripyöräonnettomuudessa vuonna 1981.


title: Nick St. Nicholas

text: Nick St. Nicholas ("synt. Klaus Karl Kassbaum") (28. syyskuuta 1945 Plön, Saksa) on saksalais-syntyinen kanadalainen basisti.


title: Nick St. Nicholas

text: St. Nicholas muutti perheineen Torontoon Kanadaan toisen maailmansodan jälkeen. 1960-luvun puolivälissä hän toimi basistina The Sparrows-yhtyeessä, josta muodostui myöhemmin Steppenwolf. Sparrowsin hajottua hän liittyi kalifornialaiseen T.I.M.E.-yhtyeeseen yhden levyn ajaksi.


title: Nick St. Nicholas

text: Vuonna 1969 St. Nicholas liittyi suosionsa huipulla olevaan Steppenwolfiin korvaten eronneen basistin Rushton Moreven. Hän oli mukana menestyneillä albumeilla kuten "Monster" ja "Steppenwolf Live". St. Nicholas erotettiin yhtyeestä vuonna 1970 epämääräisen käyttäytymisen ja ailahtelevan soittovireen johdosta.


title: Nick St. Nicholas

text: St. Nicholas perusti Steppenwolfin uudelleen vuonna 1977 keikkaillen lähinnä klubeissa ja ravintoloissa vaihtelevien kokoonpanojen kanssa, ja lopulta hän joutui luopumaan nimestä John Kayn nostaman oikeusjutun takia vuonna 1980.


title: Nick St. Nicholas

text: Nykyään Nick St. Nicholas soittaa World Classic Rockers-yhtyeessä, joka koostuu 1960-1970-luvuilla vaikuttaneista soittajista.


title: M/S Rhea

text: M/S Rhea on suomalainen, Päijänteellä liikennöivä sisävesilaiva. Vuonna 2009 se oli suurin Päijänteellä risteilevistä laivoista. Se sijaitsee Lutakossa Jyväskylän satamassa.


title: József Galamb

text: József Galamb (3. helmikuuta 1881 Makó, Itävalta-Unkari – 4. joulukuuta 1955 Detroit, Yhdysvallat) oli koneinsinööri ja Fordin ensimmäinen pääsuunnittelija.


title: József Galamb

text: Käytyään koulunsa Makóssa ja Szegedissä Galamb opiskeli Budapestissä insinööriksi. Hän valmistui 1901. Tämän jälkeen hän suoritti asepalveluksensa laivastossa konemiehenä.


title: József Galamb

text: Galamb sai työpaikan Diósgyőrissä teknisenä piirtäjänä. Sen jälkeen hän siirtyi Magyar Automobil Rt.:lle Aradiin, josta sai 300 kruunun apurahan matkustaakseen Saksaan ja hankkimaan työkokemusta. Vuonna 1903 hän työskenteli usealla paikkakunnalla ja yrityksellä; Galamb oli muutaman kuukauden Federracht-telakalla Bremenissä, sitten Düsseldorfissa kaksi viikkoa, kunnes päätyi Frankfurt am Mainiin, joka oli siihen aikaan Saksan autoteollisuuden keskus. Hän kokosi Adlerilla yrityksen uutta, nelisylinteristä moottorimallia. Tehtaalla oli käytäntönä, että sama henkilö kokosi moottorit alusta loppuun. Siellä Galamb katsoi saaneen parhaan oppinsa.


title: József Galamb

text: Galamb lähti Yhdysvaltoihin käydäkseen Saint Louisissa vuonna 1904 pidettävässä autonäyttelyssä. Hän saapui New Yorkiin kahden toverinsa kanssa 6. lokakuuta 1903. Seurueen yhteen lasketut matkavarat olivat 27 dollaria. Aluksi hän sai työpaikan New Yorkissa pahvilaatikkotehtaalla kolmen dollarin viikkopalkalla. Kahden kuukauden kuluttua hän lähti Pittsburghiin, jossa työskenteli Westinghousella kuusi kuukautta työkalunvalmistajana.


title: József Galamb

text: Saint Louisin autonäyttely pidettiin kesällä 1904, jota seuraavana syksynä Galamb oli suunnitellut palaavansa Saksaan. Hän kuitenkin sai työpaikan Clevelandissa Stearnsilla, jossa valmisti kaasuttimia. Tätä seurasi työkalunsuunnittelijan pesti Harris Automotive Press Companylla Nilesissä, Ohiossa.


title: József Galamb

text: Vieraillessaan ystäviensä luona Detroitissa Galamb päätti jättää työhakemukset kolmeen yritykseen: Oldsmobilelle (Silent Northern), Cadillacille ja Fordin Piquette Avenuen tehtaalle. Kaikki kolme tarjosivat paikkaa kolmen tunnin sisällä. Näistä Ford kuitenkin teki parhaan tarjouksen: 20 dollaria viikossa. Galamb aloitti työt Fordilla marraskuussa 1905.


title: József Galamb

text: Piquette Avenuen tehdas oli tuossa vaiheessa hyvin vaatimaton: 300 henkilöä kokosi Fordeja osto-osista - omavalmistusta yrityksessä ei vielä tällöin ollut lainkaan.


title: József Galamb

text: Galambin ensimmäinen tehtävä oli suunnitella uusiksi nelisylinterisen Ford N -mallin jäähdytysjärjestelmä. Auto esiteltiin autonäyttelyssä tammikuussa 1906.


title: József Galamb

text: Henry Ford oli tyytyväinen Galambin työhön, ja järjesti hänelle oman työhuoneen luonnostöitä varten. Tässä työhuoneessa József Galamb, Henry Ford ja metallurgian asiantuntija Childe Harold Willis kävivät pitkiä, myöhään yöhönkin venyneitä keskusteluja Ford T -mallia hahmotellessaan. Projektissa oli mukana myös toinen unkarilainen, Jenő Farkas, joka oli palkattu Galambin apulaiseksi. Galamb hahmotteli ideoitaan Fordille, joka tämän jälkeen vetäytyi mietiskelemään auton rakennetta keinutuolissaan. Kun työ edistyi, suunnitteluun osallistui koko joukko muitakin henkilöitä. T-mallin suunnitteluun kului noin kaksi vuotta. Galambin kädenjälkeä autossa edustivat sen sytytysjärjestelmä ja planetaarinen automaattivaihteisto.


title: József Galamb

text: Kun T-mallin tuotanto alkoi, Galambin vastuulle jäivät asiakaspalautteen pohjalta tehtävät rakenteelliset parannukset. Fordilla ei ollut käytössä varsinaista organisaatiokaaviota ennen Edsel Fordin nousua yhtiön johtoon. Galamb käytännössä vastasi T-Fordiin tehtävistä muutoksista. Kaikki muutokset piti kuitenkin ensin hyväksyttää Henry Fordilla, sillä hän halusi pitää ohjat tiukasti käsissään valmistuskustannusten nousun pelossa. Samoihin aikoihin suunniteltiin umpikorinen T-malli. Henry Fordilla oli usein epäkäytännöllisiä ideoita, joista hän piti jääräpäisesti kiinni. Hän esimerkiksi halusi muotoilla oikean- ja vasemman puoleisen oven samanlaisiksi ja kulmikkaiksi minimoidakseen muotinvalmistuskustannukset ja hukkaan menevän teräslevyn osuuden.


title: József Galamb

text: Henry Fordin pyynnöstä Galamb suunnitteli kilpa-auton, jonka pitäisi voittaa Blitzen Benz. Tätä varten Galamb suunnitteli nelisylinterisen, alumiinisella lohkolla varustetun moottorin, jossa oli teräksiset sylinteriholkit ja alumiinimännät. Frank Kulickin kuljettama auto saavutti 125 mailin tuntinopeuden, joka riitti päihittämään Blitzen Benzin.


title: József Galamb

text: Ensimmäisen maailmansodan aikana Galamb vastasi brittiläistä suunnittelua olleiden sukellusvenetunnistimien valmistuksesta. Hän myös suunnitteli panssarivaunun, jonka voimanlähteenä oli kaksi T-Fordin moottoria. Armeija tilasi niitä 15 000 kappaletta, joista lopulta toimitettiin 15 yksilöä ennen kuin sota ehti loppua.


title: József Galamb

text: Galamb oli suunnitellut vuonna 1907 traktorin prototyypin Henry Fordin käskystä. Aikaa suunnittelulle oli annettu kolme päivää, mutta traktorin valmistukseen kului lopulta viikko. Voimanlähteenä siinä oli Ford B -mallin moottori ja runko oli karkeatekoinen. Jäähdyttimenä oli vesisäiliö, joka ei käytännössä riittänyt, ja traktori ylikuumeni herkästi. Alkuhankaluuksista huolimatta tätä seurasi joukko muita traktoritutkielmia.


title: József Galamb

text: Vuonna 1915 Farkas siirtyi Henry Ford and Son -traktoritehtaalle Dearborniin. Galamb itse oli osan ajasta Dearbornista, osan Highland Parkissa. Hän syventyi traktoreissa käytettyjen Hercules-moottorien vianetsintään, mutta ei tullut toimeen traktoritehtaan johtajan, Charles Emil Sorensenin kanssa.


title: József Galamb

text: Fordin suunnitteluosasto keskitettiin Dearborniin, johon oli rakennettu suunnittelulaboratorio. Galamb siirtyi tänne 1923. T-mallille oli suunniteltu korvaajaa 1920-luvun alusta asti. Kuuden vuoden työn jälkeen seuraajan voimanlähteeksi suunnitellun kahdeksansylinterisen X-moottorin suunnitelmat hylättiin, ja marraskuussa 1927 esiteltiin Ford A. 1930-luvulla Galamb vastasi korien ja runkojen suunnittelusta.


title: József Galamb

text: Toisen maailmansodan aikana Galamb suunnitteli Fordille pienen, 6-sylinterisellä moottorilla varustetun auton. Työ tuli valmiiksi 1942.


title: József Galamb

text: Poikansa Edselin kuoltua vuonna 1943 Henry Ford sanoi Galambille haluavansa palata yrityksen alkuperäiseen toiminta-ajatukseen ja käyttää samaa runkoa useassa eri korimallissa. Galamb tuki ajatusta. Yrityksen johtoon noussut Edselin poika, Henry Ford II, oli kuitenkin eri linjoilla ja Galamb syrjäytettiin. Galamb oli vuonna 1944 tapahtuneeseen eläkkeelle vetäytymiseensä asti erittäin hyväpalkkainen, sillä hänen vuosiansionsa ylsivät 100 000 dollarin tasolle. Hän kuoli Detroitissa vuonna 1955.


title: József Galamb

text: Galamb vieraili usein synnyinmaassaan Unkarissa ja perusti stipendin edistämään vähävaraisten makólaisten opiskelumahdollisuuksia. Hän kävi luennoimassa Unkarin insinöörien ja arkkitehtien järjestön ("Magyar Mérnök és Építész Egylet") järjestämissä tilaisuuksissa.


title: József Galamb

text: Galambin puoliso oli Dorothy Beckham, jonka kanssa hän sai kaksi tytärtä, Clairen ja Glorian.


title: József Galamb

text: Kun Galambin syntymästä tuli kuluneeksi sata vuotta vuonna 1981, hänen synnyinkaupungissaan Makóssa paljastettiin hänen kunniakseen muistomerkki.


title: Juhani Mikkola

text: Juhani Aukusti Mikkola (s. 27. helmikuuta 1984 Hämeenlinna) on suomalainen pikajuoksija, jonka päämatka on 400 metrin juoksu. Hän edustaa Hämeenlinnan Tarmoa ja häntä valmentaa Ilkka Seppänen.


title: Juhani Mikkola

text: Mikkola on edustanut Suomea aikuisten maaotteluissa vuodesta 2003 lähtien. Hän on sijoittunut 400 metrin maaottelujuoksuissa parhaimmillaan kolmanneksi niin ulkorata- kuin hallimaaottelussakin. Kalevan kisoissa hän on saanut samalla matkalla kultaa Lappeenrannassa 2007, hopeaa Tampereella 2008 ja pronssia Helsingissä 2003.


title: Wallace & Gromit’s Grand Adventures

text: Wallace & Gromit’s Grand Adventures on Telltale Gamesin kehittämä "Wallace ja Gromit" -animaatioiden maailmaan sijoittuva seikkailupeli. Se julkaistaan neljässä episodissa siten, että jokainen osa toimii myös itsenäisenä pelinä. Ensimmäinen osa, "Fright of the Bumblebees", julkaistiin Windowsille 24. maaliskuuta ja Xbox Live Arcadeen 27. toukokuuta 2009.


title: Aleksi Tammentie

text: Aleksi Veijo Jalmari Tammentie (s. 6. elokuuta 1986 Tampere) on suomalainen kolmiloikkaaja. Hän edustaa Tampereen Urheilijat -38 -seuraa ja häntä valmentaa Markku Köykkä.


title: Aleksi Tammentie

text: Tammentie on edustanut Suomea aikuisten maaotteluissa vuodesta 2006 lähtien. Hän voitti maaottelukilpailun Helsingissä 2008, 2011 ja 2014 ja Göteborgissa 2012 sekä hallimaaottelussa Tampereella 2011 ja 2014. Helsingin EM-kilpailuissa 2012 Tammentie hyppäsi karsinnassa silloisen ennätyksensä 16,32 m, mutta ei selviytynyt loppukilpailuun. Zürichin EM-kilpailuissa 2014 hän hyppäsi karsinnassa 15,83 m eikä selviytynyt loppukilpailuun. Kazanin universiadeissa 2013 hän sijoittui neljänneksi tuloksella 16,31 m.


title: Aleksi Tammentie

text: Kalevan kisoissa Tammentie voitti kultaa ensimmäisen kerran Tampereella 2008. Hän hyppäsi tuloksen 15,93 m ja kukisti kymmenen Suomen mestaruutta voittaneen Johan Meriluodon. Tammentie on saanut Kalevan kisoissa kultaa myös Espoossa 2009, Kajaanissa 2010, Turussa 2011, Lahdessa 2012, Vaasassa 2013 ja Kuopiossa 2014 sekä hopeaa Lappeenrannassa 2007. Sisäratojen SM-kilpailuissa hän on saanut kultaa Rovaniemellä 2007, Mustasaaressa 2009, Turussa 2010, Helsingissä 2011, Tampereella 2012, Rovaniemellä 2014 ja Tampereella 2015 sekä hopeaa Tampereella 2006 ja Joensuussa 2008.


title: Aleksi Tammentie

text: Tammentien ulkorataennätys on Jämsässä 28. kesäkuuta 2014 hypätty 16,61 m. Hän ylitti 16 metriä ensimmäisen kerran vuonna 2009 ja tuolloin häntä ennen suomalaisista vain Johan Meriluoto ja Janne Harju olivat pystyneet ylittämään 16 metriä 2000-luvulla. Hallissa Tammentie on hypännyt parhaimmillaan 16,27 metriä Jyväskylässä 25. tammikuuta 2014.


title: Aleksi Tammentie

text: Tammentie loukkasi polvensa juhannusviikolla 2015 vuoroloikkaharjoituksissa. Vamma vaati leikkaushoitoa eikä Tammentie ole palannut kilpakentille operaation jälkeen.


title: April March

text: April March (oikealta nimeltään Elinor Blake, s. 20. huhtikuuta 1965 Kalifornia, Yhdysvallat) on yhdysvaltalainen indie poplaulaja-sanoittaja, joka laulaa sekä englanniksi että ranskaksi. Hän on toiminut myös animaattorina, mukaan lukien pääanimaattorina kanadalaisessa Ren ja Stimpy -show’ssa. Makeisyritys Fazer käytti Mon petit ami, laulua Marianne-karkkien mainoksessa.


title: April March

text: Lapsena April ihastui Ranskaan, ja yläasteella hän osallistui vaihto-oppilasohjelmaan Ranskassa.


title: April March

text:
1980-luvun alkupuolella, April työskenteli animaattorina Archie Comicsille sekä Pee Wee's Playhouselle.
Vuonna 1986 hän työskenteli Madonnan kanssa, animoiden Who's That Girl -musiikkivideota.


title: April March

text: Hänen ensimmäinen bändi, The Pussywillows, perustettiin vuonna 1987, josta April piti vuoden taukoa, yrittäessään päästä Disneyn hahmojen animaatio-ohjelmaan Kalifornian Taideinstituuttiin. Vuonna 1991 The Pussywillows hajosi ja April perusti The Shitbirdsin, joka pysyi kasassa vuoteen 1995 asti. April ryhtyi tämän jälkeen soololaulajaksi ja I Am Weaselin tunnusmusiikki on hänen laulama.


title: April March

text: Hänen parhaiten tunnettu kappaleensa on "Laisse tomber les filles"in käännös "Chick Habit", joka oli Quentin Tarantinon elokuvassa Death Proof, sekä Renault Twingon mainoksessa, joka näytettiin Isossa-Britanniassa ja Ranskassa vuonna 2008.


title: April March

text: April on vastikään alkanut tekemään yhteistyötä Dust Brothersien kanssa Amerikassa sekä Bertrand Burgalatin kanssa Ranskassa. Hänen viimeisin levy on, Steve Hanftin kanssa tehty, Magic Monsters. Se on ladattavissa iTunesista, amazon.com'ista ja muista digitaalisen musiikin jakelijoilta 22. huhtikuuta 2008 lähtien.


title: April March

text: Albumit


title: Suomen EU-kansanäänestys

text: Suomen EU-kansanäänestys oli 16. lokakuuta 1994 Suomessa järjestetty neuvoa-antava kansanäänestys Suomen liittymisestä Euroopan unioniin. Enemmistö (56,9 %) äänestykseen osallistuneista kannatti liittymistä ja eduskunta noudatti tulosta. Suomen EU-jäsenyys astui voimaan 1. tammikuuta 1995.


title: Suomen EU-kansanäänestys

text: Vuoden 1991 eduskuntavaaleissa yhtenä teemana oli Euroopan yhteisön (EY) jäsenyys. Vaalien jälkeinen Ahon hallitus merkitsi hallitusohjelmaansa, että EY-jäsenyys on mahdollinen.


title: Suomen EU-kansanäänestys

text: Suomi haki EY-jäsenyyttä 18. maaliskuuta 1992. Jäsenyysneuvottelut alkoivat 1. helmikuuta 1993. Samaan aikaan alkoivat neuvottelut Itävallan, Norjan ja Ruotsin kanssa.


title: Suomen EU-kansanäänestys

text: Suomessa pidettiin talvella alkuvuodesta 1994 presidentinvaali, jossa EU-jäsenyys oli näkyvästi esillä. Ehdokkaista muun muassa Keijo Korhonen ja Paavo Väyrynen olivat jäsenyyttä vastaan. Toiselle kierrokselle päässeet Martti Ahtisaari ja Elisabeth Rehn olivat jäsenyyden kannalla.


title: Suomen EU-kansanäänestys

text: Neuvottelutulos parafoitiin 1. maaliskuuta 1994 ja sopimus allekirjoitettiin Korfun huippukokouksessa 24. kesäkuuta 1994. Presidentti Ahtisaaren valtuuttamina pääministeri Esko Aho (kesk), ulkoasiainministeri Heikki Haavisto (kesk), ulkomaankauppaministeri Pertti Salolainen (kok) ja valtiosihteeri Veli Sundbäck allekirjoittivat sopimuksen. Sekä Suomi, Ruotsi että Norja kaikki alistivat neuvottelutuloksen vielä kansanäänestykselle. Kansanäänestys järjestettiin Suomessa 16. lokakuuta, Ruotsissa 13. marraskuuta ja Norjassa 28. marraskuuta 1994.


title: Suomen EU-kansanäänestys

text: Puolueilla oli erilaisia linjauksia suhteessa jäsenyyteen. Kansallinen kokoomus, Ruotsalainen kansanpuolue (RKP) ja Suomen Sosialidemokraattinen Puolue (SDP) olivat asettuneet jäsenyyden tukijoiksi jo 1991. Pääministeri Aho sai vasta erouhkauksensa avulla oman puolueensa Suomen Keskustan asettumaan jäsenyyden tueksi kesäkuun 1994 puoluekokouksessa, vaikka yleisesti tiedettiin puolueen kannattajien enemmistön vastustavan jäsenyyttä. Vasemmistoliitto ja Vihreä liitto eivät ilmoittaneet kysymykseen virallista kantaa, koska tiesivät jäsenkuntiensa olevan kahtiajakautuneet sen suhteen. Suomen Maaseudun Puolue (SMP) ja Suomen Kristillinen Liitto olivat ainoina eduskuntapuolueina avoimesti EU-jäsenyyttä vastaan ja jälkimmäinen puolue myös erosi Ahon hallituksesta kesällä 1994 kysymyksen vuoksi.


title: Suomen EU-kansanäänestys

text:
EU-äänestyksen alla Aatos Erkko laittoi lukuisten lehtien etusivuille EU:n jäsenyyttä kannattavia ilmoituksia. Silloisena Kauppalehden päätoimittajana toimineen Lauri Helveen mukaan Erkko oli vahvasti EU-jäseneksi liittymisen kannalla ja Erkko otti tehtäväkseen Suomen uittamisen EU:n jäseneksi ilmoituskampanjalla. Lehtien joukkoon kuuluivat muiden muassa Helsingin Sanomat,
Aamulehti, Turun Sanomat, Iltalehti, Ilta-Sanomat ja Kauppalehti.


title: Suomen EU-kansanäänestys

text:
Vuoden 1994 EU-kansanäänestyksessä äänioikeutettujen lukumäärä oli 4 042 606, sisältäen 206 484 ulkomailla asuvaa Suomen kansalaista.
Valtio toteutti vuonna 1994 mittavan tiedotusprojektin EU:sta ja varasi budjettiin määrärahan myös kansalaisjärjestöjen tiedotustoimintaan.


title: Suomen EU-kansanäänestys

text: Äänestystä ennen mielipidetiedusteluissa kysyttiin, pitäisikö Suomen liittyä EU:n jäseneksi. Lähes kaikissa jäsenyyden kannattajia oli enemmän kuin vastustajia. Myös epävarmoja oli suuri joukko.


title: Suomen EU-kansanäänestys

text: Äänioikeutetuille lähetetyn äänestysoikeusilmoituksen yhteydessä lähetettiin valtioneuvoston kaksisivuinen tiedote Euroopan unioniin jäsenyydestä, jossa kerrottiin Euroopan Unionista, yhteisestä turvallisuus- ja ulkopolitiikasta sekä rahaliitosta, jossa tavoiteltiin yhteisvaluuttaa.


title: Suomen EU-kansanäänestys

text: Äänestyksessä kysyttiin, "tulisiko Suomen liittyä Euroopan unionin jäseneksi neuvotellun sopimuksen (liittymissopimuksen) mukaisesti". Sopimuksen mukaista jäsenyyttä kannatti 56,9 % ja vastusti 43,1 %. Äänestysaktiivisuus oli 74,0 %. Kuudessa pohjoisimmassa vaalipiirissä yli puolet vastusti ja muissa vaalipiireissä yli puolet kannatti jäsenyyttä.


title: Suomen EU-kansanäänestys

text:
Kyselytutkimusten mukaan maanviljelijöistä peräti 94 % vastusti jäsenyyttä, mutta muissa keskeisissä ammattiryhmissä kannattajat olivat enemmistönä. Jäsenyyden vastustus oli myös jonkin verran suurempaa naisten (46 %) kuin miesten (39 %) keskuudessa. Suurituloiset ja varsinkin korkeasti koulutetut olivat myös selvästi useammin jäsenyyden kannattajia; yliopistotutkinnon suorittaneista jäsenyyttä kannatti 72 % kun taas pelkän kansakoulun käyneistä vain 46 %. Eri eduskuntapuolueiden kannattajista EU-jäsenyyden tukijat olivat
enemmistönä kokoomuksen (89 %), RKP:n (85 %), SDP:n (75 %) ja vihreiden (55 %) kannattajissa, vähemmistönä keskustan (36 %), Vasemmistoliiton (24 %), SMP:n (20 %) ja kristillisen liiton (10 %) kannattajissa.


title: Suomen EU-kansanäänestys

text: Eduskunnan käsitellessä lopullista päätöstä jäseneksi liittymisestä jäsenyyden vastustajat Paavo Väyrysen johdolla jarruttivat päätöksen Ruotsin kansanäänestyksen jälkeiseen aikaan. Jos Ruotsi olisi äänestänyt vastaan, jarruttajien mielestä Suomen ei olisi pitänyt liittyä. Jäsenyys kuitenkin hyväksyttiin myös Ruotsissa, joskin täpärämmin kuin Suomessa. Norjassa se sen sijaan hylättiin.


title: Suomen EU-kansanäänestys

text: Liittymissopimus hyväksyttiin eduskunnassa perustuslain alaan vaikuttavana kansainvälisenä velvoitteena niin sanotussa supistetussa perustuslainsäätämisjärjestyksessä, jolloin hyväksyntään riitti kahden kolmasosan määräenemmistö yhdessä käsittelyssä. Normaalia perustuslainsäätämisjärjestystä kannattaneet jäivät vähemmistöön perustuslakivaliokunnassa. Supistettua perustuslainsäätämisjärjestystä oli suosittanut Seppo Tiitisen johtama valtiosääntökomitea, ja sen hyväksyi myös viisi valiokunnan kuulemista kuudesta asiantuntijasta. Professori Antero Jyränki suositti kuitenkin normaalia perustuslainsäätämisjärjestystä. Eduskunta äänesti EU-jäsenyydestä viimein 18. marraskuuta, jolloin jäsenyys hyväksyttiin äänin 152–45 (1 tyhjä, 1 poissa). Äänestyksessä varsinkin keskustan ja vasemmistoliiton ryhmät hajosivat kahtia ja lähes puolet kummankin edustajista äänesti jäsenyyttä vastaan.


title: Suomen EU-kansanäänestys

text: Ahvenanmaa oli mukana EU-kansanäänetyksessä, mutta piti myös oman erillisen kansanäänestyksensä 20. marraskuuta. Valtakunnallisessa äänestyksessä EU-jäsenyyttä kannatti vain 51,9 % ahvenanmaalaisista, mutta omassa äänetyksessä kuukautta myöhemmin peräti 73,6 %. Jälkimmäisessä äänestysaktiivisuus oli vain 49 %. Ahvenanmaan maakuntapäivät hyväksyi EU-jäsenyyden 2. joulukuuta; muuten Ahvenanmaa olisi jäänyt EU:n ulkopuolelle Suomen ja Ruotsin liittyessä siihen.


title: Suomen EU-kansanäänestys

text: Muun muassa Itsenäisyyspuolue on myöhemmin kritisoinut kansanäänestystä. Puolueen mukaan EU-jäsenyyttä kannattaneet saivat enemmän rahoitusta kampanjoinnille kuin sitä vastustaneet. Lisäksi puolue sanoo jäsenyyttä kannattaneiden väittäneen muun muassa että Suomen markka säilyy jäsenyyden jälkeenkin.


title: Suomen EU-kansanäänestys

text: Päätöstä EU-jäsenyydestä on väitetty jopa laittomaksi, koska sitä ei hyväksytty eduskunnassa perustuslainsäätämisjärjestyksessä ja koska joidenkin mielestä Suomen perustuslain 2 § kieltää lainsäädäntövallan epäsuorankin luovuttamisen muulle instituutiolle kuin eduskunnalle. Tätä näkemystä puolustivat julkisuudessa varsinkin Keijo Korhonen ja Ilkka Hakalehto. Korhonen oli myös sitä mieltä, että kansanäänestyksen tulostakin olisi pitänyt tulkita perustuslainsäätämisjärjestyksen hengen mukaisesti, eli jäsenyyden hyväksymistä olisi tullut puoltaa kahden kolmasosan määräenemmistö.


title: Tarhalukkinen

text: Tarhalukkinen ("Arachnothera longirostra") on medestäjiin kuuluva varpuslintu, jota tavataan Etelä- ja Kaakkois-Aasiassa.


title: Tarhalukkinen

text: Tarhalukkinen on kooltaan noin 14–16 cm. Lajin pää, siivet, selkä ja lyhyehkö pyrstö ovat väriltään oliivinvihreät, kurkku puolestaan on harmaa. Kaula ja vatsa ovat keltaiset. Nokka on pitkä ja alaspäin kaartuva. Tarhalukkinen eroaa naskalilukkisesta ("Arachnothera crassirostris") muun muassa siten, että tarhalukkinen on pienempi ja sillä on ohuempi nokka.


title: Tarhalukkinen

text: Tarhalukkista tavataan Etelä- ja Kaakkois-Aasiassa alueella, joka ulottuu Intiasta Myanmariin ja Sundasaarille. Lajin elinympäristöjä ovat erilaiset alankojen kosteat metsät. Tarhalukkista tavataan usein purojen ja jokien lähettyvillä paikoissa, joissa kasvaa banaania villinä.


title: Tarhalukkinen

text: Tarhalukkinen käyttää ravintonaan kukkivien kasvien, erityisesti banaanin, mettä. Lintu syö myös hämähäkkejä ja muita pieniä selkärangattomia eläimiä.


title: Ludwig Fischer

text: Ludwig Fischer (17. joulukuuta 1915 Straubing – 8. maaliskuuta 1991 Bad Reichenhall) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli aika-ajoissa sijalla 31, mutta ei startannut kilpailuun, vaikka 32 kuljettajaa olisi päässyt mukaan. Hän oli epävarma jatkoonpääsystään. Hän ajoi AFM-tallissa.


title: Ludwig Fischer

text: Fischer kilpaili myös Saksan Formula 2:ssa ja Formula Junior -sarjassa 60-luvulla.


title: Mike Fisher

text: Michael J. Fisher (s. 13. maaliskuuta 1943 Hollywood, Kalifornia) on yhdysvaltalainen entinen F1-kuljettaja. Hän osallistui kahteen F1-osakilpailuun kaudella 1967. Hän oli yhdestoista Kanadan GP:ssä ja keskeytti Meksikon GP:ssä, eikä saavuttanut pisteitä.


title: Nora Hämäläinen

text: Nora Hämäläinen (s. 1978) on suomalainen filosofi ja toimittaja. Hän on Helsingin yliopiston filosofian laitoksen tutkija ja Ny Tid -lehden päätoimittaja 1. huhtikuuta 2009 lähtien.


title: Nora Hämäläinen

text: Hämäläinen väitteli joulukuussa 2009 tohtoriksi aineella ”A Literary Turn – Rethinking the Roles of Generalization and Theory in Anglo-American Moral Philosophy”.


title: Asianhuolto

text: Asianhuolto tarkoittaa toimimista oikeudellisessa asiassa toisen puolesta ilman toimeksiantoa, valtuutusta, lakisääteisen edustajan asemaa tai tuomioistuimen määräystä. Asianhuolto jaetaan luvalliseen ja luvattomaan toimintaan.


title: Asianhuolto

text: Luvallisesta asianhuollosta käytetään latinalaisperäistä nimitystä "negotiorum gestio". Siitä säädetään kauppakaaren 18 luvun 10 pykälässä. "Jos jonkun poissa ollessa tapahtuu jotakin, johon hän ei ole voinut asiamiestä määrätä, niin saa hänen sukulaisensa tahi ystävänsä kantaa ja vastata hänen puolestaa, pantuansa, jos vaaditaan, takauksen siitä, että poissa oleva tyytyy siihen, mitä hän on tehnyt. Jos poissa oleva ei siihen tyydy, korvatkoon se, joka valtakirjatta rupesi toisen asiamieheksi, tai hänen takausmiehensä kaiken siitä tulleen vahingon." Lainkohtaa on sovellettu sekä viranomaisen luona tehtyihin toimiin että yksityisoikeudellisessa suhteessa kolmanteen henkilöön.


title: Asianhuolto

text: Perinteisesti asianhuolto on vapaaehtoista toimintaa. Asianhuoltajan () toimien on oltava välttämättömiä ja edustettavan ("dominus") on oltava estynyt toimimaan itse. Toiminnan syyksi ei riitä se, että toiminta on hyödyllistä.


title: Keminmaan uusi kirkko

text: Keminmaan uusi kirkko (aiemmin "Kemin maaseurakunnan uusi kirkko") on Keminmaan seurakunnan kirkko Oulun hiippakunnassa. Kirkko sijaitsee Laurilan kylässä lähellä keskiaikaista Pyhän Mikaelin kirkkoa.


title: Keminmaan uusi kirkko

text: Nykyinen kirkko rakennettiin korvaamaan vuonna 1797 valmistunut ”keskimmäinen kirkko”. Jacob Rijfin suunnitteleman ristikirkon perustukset olivat pettäneet ja kivisen kirkon paino oli murtanut seiniin halkeamia. Kirkkoherra Matias Castrén esitteli kirkon huonoa kuntoa keisari Aleksanteri I:lle tämän vieraillessa Suomen sodan jälkeen Kemin pappilassa. Keisari määräsi uuden kirkon rakennettavaksi valtion varoilla.


title: Keminmaan uusi kirkko

text: Empiretyylinen kivestä rakennettu pitkäkirkko valmistui vuonna 1827. Rakennuksen oli suunnitellut Yleisten rakennusten intendentinkonttorin intendentti Carl Ludvig Engel 1823. Kirkko rakennettiin paikallisin voimin rakennusmestari Erik Korppin johdolla.


title: Keminmaan uusi kirkko

text: Kirkon alttaritaulun "Jeesus ristillä" (270x180,5 cm öljymaalaus kankaalle) maalasi Johan Gustav Hedman kirkon valmistumisvuonna 1827.


title: Luca Antonini

text: Luca Antonini (s. 4. elokuuta 1982 Milano) on italialainen jalkapalloilija, jonka pelipaikka on laitapuolustaja.


title: Luca Antonini

text: Antonini on kuulunut AC Milanin riveihin vuodesta 2001 asti, mutta oli monta vuotta lainalla eri italialaisjoukkueissa. Debyytin hän sai AC Milanissa vasta 2008.


title: Edunpalautus

text: Edunpalautus eli "kondiktio" () on oikeudellinen menettely, jolla perusteetonta taloudellista etua saanut velvoitetaan palauttamaan etu toiselle. Edunpalautusta joudutaan käyttämään yleensä tapauksissa, joissa etu on jo ehditty siirtää, mutta sen perusteena oleva oikeustoimi (esimerkiksi sopimus) havaitaan osittain tai kokonaan pätemättömäksi. Edunpalautusta kutsutaan toisinaan myös perusteettoman edun palauttamiseksi. Se on varallisuutta suojaava oikeussuojakeino, jossa palautuksen määrä riippuu saadun hyödyn suuruudesta. Vahingonkorvauksessa sen sijaan palautuksen suuruus riippuu vahingon laajuudesta.


title: Edunpalautus

text: Edunpalautuksen perusteeksi riittää se, että hyötymiseltä puuttuu oikeudellinen peruste. Sen saamiseksi ei vaadita, että menetys on aiheutettu rikoksen tai rikkomuksen kaltaisella teolla. Edunpalautusvaateen kohteena voi myös olla vilpittömässä mielessä toiminut oikeussubjekti. Edunpalautuksen periaatteet periytyvät roomalaisesta oikeudesta, mutta nykyinen oikeuskäytäntö vaihtelee eri maissa, myös eri Pohjoismaiden kesken.


title: Edunpalautus

text:
Edun saaminen on objektiivisesti katsoen taloudellista hyötyä edun saajalle, kuten tilisiirrossa tulleet rahat.
Edun perusteettomuus tarkoittaa sitä, että etu on perusteeton jolloin sillä ei ole vastasuoritusta, eli rahojen saaja ei ole tehnyt mitään rahojen saamiseksi. Lahjan anto tai lahjoitus on kuitenkin eri asia, lahjoitus on yksipuolinen oikeustoimi. Hyötyminen toisen kustannuksella edellyttää, että toisen menetys on toiselle hyödyksi. Jos toinen osapuoli hyötyy tilanteesta, mutta toinen puolestaan ei menetä mitään, tällöin perusteettoman edun palautus ei ole käytettävissä. Jos velka on vanhentunut ja velallinen maksaa tämän, ei tässä tilanteessa perusteettoman edun palautus tule voimaan. Vanhentuneen velan maksua ei täten voi peruuttaa.


title: Edunpalautus

text: Poikkeuksena on palkanmaksu: Työnantaja on maksanut liikaa palkkaa työntekijälle, jolloin tämä saa perusteettoman edun palautuksen nojalla vaatia ylimääräistä osaa takaisin. Jos pitkän ajan kuluessa työntekijä on syystä tai toisesta saanut liikaa palkkaa, eli perusteetonta etua, ja hän on vilpittömästi luullut sen olevan hänelle kuuluvaa, saattaa kohtuullistaminen tulla kysymykseen ja työntekijä saa pitää ylimääräisen palkkansa, koska olisi kohtuutonta maksaa iso summa jälkikäteen toisen virheen takia.


title: Aaltomuoto

text: Aaltomuodolla tarkoitetaan yleisesti minkä tahansa, mutta tyypillisesti ajan funktiona vaihtelevan aaltoliikkeen tai signaalin muotoa. Se on käyttökelpoinen termi erityisesti kuvatessa jaksollisia signaaleja. Signaali voi olla esimerkiksi jonkin fysikaalisen suureen eri ajanhetkinä mitattujen arvojen muodostama käyrä.


title: Aaltomuoto

text: Fysikaalisessa merkityksessä aaltomuoto voi esittää ainesosasten liikettä tai tiheyden vaihteluita kaasussa, kiinteässä aineessa tai nesteessä tai niiden rajapinnoilla. Erikoistapauksessa se voi olla pinnan heilahtelua, kuten järven aallot veden ja ilman rajapinnassa tai ilmassa eteneviä tiheyden vaihteluita kuten ääni.


title: Aaltomuoto

text: Monesti, esimerkiksi sähkömagneettisten aaltojen tapauksessa, aaltomuoto suoranaisesti ei ole silmin havaittavissa tai korvin kuultavissa. Näitä aaltoja voidaan kuitenkin mitata. Perinteisesti niitä on voitu esittää graafisesti oskilloskoopin avulla, ja nykyisin yhä enemmän tietokoneella ja siihen kytketyillä mittalaitteilla.


title: Aaltomuoto

text: Matemaattisesti tärkein aaltomuoto on siniaalto. Muutkin jaksollisina toistuvat aallot voidaan Fourier'n sarjakehitelmien avulla tulkita koostuviksi eritaajuisista siniaalloista.


title: Ulla Achrén

text: Ulla Christina Achrén (o.s. "Björk", s. 5. maaliskuuta 1953 Sippola) on Suomen ruotsalaisen kansanpuolueen entinen puoluesihteeri. Hän toimi puoluesihteerinä vuosina 2005–2010. Keväällä 2010 hän siirtyi Åbo Akademin hallintojohtajaksi. Koulutukseltaan hän on kauppatieteiden maisteri.


title: Ulla Achrén

text: Achrén valmistui ylioppilaaksi vuonna 1973, diplomiekonomiksi vuonna 1976 ja kauppatieteiden maisteriksi vuonna 1979 Åbo Akademin kauppakorkeakoulusta. Vuosina 1977–2005 hän työskenteli erilaisissa tehtävissä Åbo Akademissa ennen siirtymistään RKP:hen. Vuodet 1996–2005 hän oli tiedotuspäällikkö.


title: Ulla Achrén

text: Vuosina 1985–1992 ja 1997–2012 Achrén oli Turun kaupunginvaltuuston jäsen, joista vuodet 1997–2008 kaupunginhallituksessa. Vuosina 2012–2013 hän oli yksi puolueensa varapuheenjohtajista.


title: Ulla Achrén

text: Achrén on naimisissa ja hänellä on neljä lasta.


title: Confrontation

text: Confrontation on reggaeyhtye Bob Marley & The Wailersin toukokuussa 1983 julkaistu albumi. Albumi julkaistiin kaksi vuotta Bob Marleyn kuoleman jälkeen ja se sisältää materiaalia Marleyn elinajalta. Albumi sisältää myös yhden Bob Marleyn tunnetuimmista kappaleista: "Buffalo Soldier".


title: Prototype (videopeli)

text:
Prototype on Radical Entertainmentin kehittämä ja Activisionin julkaisema toimintaseikkailupeli.
Peli julkaistiin kesäkuussa 2009 Microsoft Windowsille, PlayStation 3:lle ja Xbox 360:lle. PlayStation 4 ja Xbox One -versiot julkaistiin heinäkuussa 2015.


title: Prototype (videopeli)

text: Pelin jatko-osa "Prototype 2" julkaistiin vuonna 2012.


title: Prototype (videopeli)

text: Peli sijoittuu vuoden 2009 Manhattanille. New Yorkissa on havaittu hengenvaarallinen virus, ja kaupungin ottaa hallintaansa yhdysvaltalaiset sotilaat. Alex Mercer herää koomasta ja muistaa vain oman nimensä. Alex tajuaa, että sotilaat yrittävät tappaa hänet. Hän huomaa omaavansa kyvyn ”imeä” kaikki surmaamansa ihmiset, myös heidän muistonsa ja ulkonäkönsä, johon hän voi piiloutua. Alex on myös saanut suurta voimaa, nopeutta, kestävyyttä sekä kykyä uudistaa kudoksia ja elimiä. Alex yrittää selvittää, mitä hänelle tapahtui ja kuka on vastuussa infektiosta. Sotilaiden lisäksi Alex kohtaa Black Watch -erikoisjoukkoja, joiden tehtävänä on taistella biologisia Hunters-infektiohirviöitä vastaan. Black Watchin upseeri, kapteeni Robert Cross, on antanut sotilailleen tehtäväksi kaapata Alex, joka tunnetaan koodinimellä ”Zeus”.


title: Kieran Gibbs

text: Kieran James Ricardo Gibbs (s. 26. syyskuuta 1989) on englantilainen jalkapalloilija, joka edustaa Valioliigaseura West Bromwich Albionia. Gibbsin pelipaikka on vasen laitapuolustaja. Hänen kaksoiveljensä Jaydon Gibbs on myös jalkapalloilija.


title: Kieran Gibbs

text: Gibbs debytoi Arsenalissa liigacupin ottelussa Sheffield Unitedia vastaan 31. lokakuuta 2007. Tammikuussa 2008 hän siirtyi Norwich Cityyn lainalle.


title: Kieran Gibbs

text: Loppukaudella 2008–2009, Gibbsin palattua lainalta takaisin Arsenaliin, hän sai paljon peliaikaa seuran vakituisen vasemman laitapuolustajan Gaël Clichyn loukkaannuttua. Gibbs sai vastuuta niin Valioliigassa kuin Mestareiden liigassakin. Mestareiden liigan välierän ensimmäisessä ottelussa Manchester Unitedia vastaan Gibbs piti Cristiano Ronaldon hyvin kurissa ja nousi uhkaavalla tavalla hyökkäyksiinkin, mutta teki pahan virheen toisessa osaottelussa, joka johti Park Ji-Sungin ratkaisumaalin. United eteni jatkoon yhteismaalein 4-1 (1-0 ensimmäisen osaottelun jälkeen).


title: Kieran Gibbs

text: Gibbs oli jalkapöytämurtuman vuoksi viisi kuukautta sivussa kaudella 2009–2010. Hän kärsi myös seuraavalla kaudella useista vammoista, ja pelasi näiden kahden kauden aikana yhteensä vain kymmenen valioliigaottelua. Seuraavalla kaudella hän oli lähes neljä kuukautta sivussa vatsavaivan vuoksi ja pelasi yhteensä 16 liigaottelua.


title: Kieran Gibbs

text: Kaudesta 2012–2013 lähtien Gibbs on pelannut joka kausi yli 20 valioliigaottelua. Hän pelasi FA Cupin loppuottelussa 2014 avauskokoonpanossa Arsenalin voittaessa Hullin 3–2. Seuraavalla kaudella hän pelasi kolmessa FA cupin ottelussa, muttei finaalissa, Arsenalin uusiessa cupmestaruutensa. Hän voitti FA Community Shieldin 2014 ja 2015.


title: Kieran Gibbs

text: Maajoukkuetasolla Gibbs edusti useita Englannin nuorisomaajoukkueita. 8. kesäkuuta 2009 hänen edustamansa alle 21-vuotiaiden maajoukkue murskasi Azerbaidžanin 7-0 ja Gibbs teki kaksi maalia. Hän pelasi ensimmäisen kerran Englannin A-maajoukkueessa Unkaria vastaan elokuussa 2010. Kaikkiaan hän on lokakuuhun 2015 mennessä pelannut kahdeksan A-maaottelua ilman maaleja.


title: Kirjekyyhky Silosiipi

text: Kirjekyyhky Silosiipi ("Rocket Wing Saves the Day") on Carl Barksin kirjoittama ja piirtämä Aku Ankka -tarina, joka julkaistiin ensimmäisen kerran Walt Disney’s Comics and Stories 139 -lehdessä vuonna 1952. Suomessa se julkaistiin alun perin Aku Ankka -lehden vuoden 1953 ensimmäisessä numerossa. Monien muiden Barksin tarinoiden tapaan Silosiipikin on kymmensivuinen. Tarinan on suomentanut Sirkka Ruotsalainen Aku Ankan parhaat -albumisarjan "Kun taivaalta satoi rahaa" -albumissa.


title: Kirjekyyhky Silosiipi

text: Tarina alkaa siitä, kun Aku ja Iines ovat merellä seilaamassa. Aku soittaa kitaraa, ja Iines ikävöi Akun huomista lähtöä "Sillisaarelle". Aku kertoo olevansa poissa vain yhden päivän. Sillä välin Tupu, Hupu ja Lupu ovat kouluttamassa kirjekyyhkyään, Silosiipeä. Seuraavana päivänä Aku varastaa kirjekyyhkyn, ja lähettää sillä romanttisen viestin Iinekselle. Kun lintu on lähtenyt lentoon, ankanpojat ovat sattumalta tekemässä keinotekoisia junan ääniä, jolloin kirjekyyhky laskeutuu heidän luokseen. Pojat huomaavat viestin. ja muokkaavat sitä erilaiseksi, ja lähettävät viestin sitten Iinekselle. Aku menee illalla Iineksen luokse, joka heittää häntä vihaisena ruukulla poikien muokkaaman viestin takia, jota Iines luuli Akun kirjoittamaksi. Iines menee sisälle, ja Aku löytää kyseisen viestin maasta. Aku kuulee poikien keskustelun siitä, että veturin - tai muun pillin vihellys vetää kirjekyyhkyä puoleensa. Pojat ovat suunnittelemassa kirjekyyhkyjen nopeuskisaan osallistumista, ja Akulla onkin jo juonet mielessä. Kilpakyyhkyt lähetetään lentoon, ja Aku viheltää pilliä Ankkalinnan kohdalla. Kyyhky laskeutuu Akun syliin. Aku lähettää kyyhkyn sitten matkaan, kun muut kyyhkyt ovat ehtineet edelle. Paljon myöhemmin Silosiipi palaa pettyneiden poikien luokse. Kilpailun pilaaminen oli rangaistus Akulta pojille.


title: Kirjekyyhky Silosiipi

text: Aku menee lepyttämään Iinestä, ja todistamaan, että hän ei sitä viestiä kirjoittanut. Iines suostuu uskomaan, jos vain Aku myisi tämän hankaluuksia aiheuttaneen linnun. Myöhemmin Aku lähtee Iineksen kanssa taas seilaamaan Sillisaaren luo, mutta usean meripeninkulman päässä rannasta syntyy vesipatsas, joka osuu Akun paattiin ja rikkoo laivan purjeen. Iines menee paniikkiin, ja Aku keksii lähettää silosiiven viemään hätäviestiä. Satamassa kalasäilyketehtaan ruokapillin vihellys saa Silosiiven laskeutumaan pillin päälle. Pillistä puhaltava vesihöyry saa Akun viestin lentämään taivaan tuuliin. Silosiipi menee poikien luokse, ja pojat huomaavat heti sen jalassa olleen rinkulan, johon viesti oli sidottu. Pojat ymmärtävät, että kyseessä on hätätapaus ja lähtevät kohti sataman tehdasaluetta, ja löytävät tehtaan katolta hätäviestin. Tarina loppuu siihen, kun Silosiipi tulee kirjekyyhkykilpailussa ensimmäisenä maaliin, ja nyt koko Ankkaperhe on taas onnellinen.


title: Gaia (täsmennyssivu)

text: Gaia voi tarkoittaa seuraavia asioita:


title: Lordiprotektori

text: Lordiprotektori on Yhdistyneen kuningaskunnan perustuslaissa määritelty sijaishallitsija, jos hallitsija ei ole kykeneväinen hoitamaan kuninkaan tai kuningattaren velvollisuuksiaan.


title: Lordiprotektori

text: Englannin historiassa lordiprotektori on ollut vallassa muutamaan otteeseen, mistä merkittävimmät ovat olleet:


J. H. Erkko -lausunta- ja laulusävellyskilpailu on taiteilijakoti Erkkolan ja Tuusulan kunnan järjestämä kilpailu, jonka tarkotuksena on tehdä tunnetuksi Juhana Heikki Erkon tuotantoa ja ajatuksia.


J. H. Erkko -laulusävellyskilpailussa haetaan uusia laulusävellyksiä, jotka on laadittu J. H. Erkon runoihin tai muihin hänen teksteihinsä. Kilpailu on kaikille avoin. Molemmissa kilpailuissa jaettava palkintosumma on arvoltaan 4 000 euroa. Seuraavan kerran J. H. Erkko -lausunta- ja laulusävellyskilpailu järjestetään vuonna 2012.


title: J. H. Erkko -lausunta- ja laulusävellyskilpailu

text: J. H. Erkko Lausunta- ja laulusävellyskilpailun voittajat vuosittain:


title: Steveco-areena

text: Steveco-areena (aiemmin Karhuvuoren urheilutalo) on vuonna 1974 rakennettu urheiluhalli Kotkassa Karhuvuoren kaupunginosassa. Se on Korisliigassa pelaavan KTP-Basketin ja koripallon naisten SM-sarjassa pelaavien Peli-Karhujen kotikenttä. Rakennuksen kokonaispinta-ala on 3 153 m² ja palloiluhallin lisäksi siellä on paini-, painonnosto-, judo-, nyrkkeily- ja ilma-asesalit. Urheilutalo nimettiin Steveco-areenaksi vuonna 2008.


title: Angelspit

text: Angelspit on Sydneyssä vuonna 2004 perustettu australialainen industrialyhtye, johon kuuluvat laulaja Destroyx sekä musiikin ”teknisestä” puolesta huolehtiva ZooG. Yhtye yhdistelee musiikissaan vaikutteita useista eri genreistä, kuten punkista, elektrosta ja EBM:stä. Yhtye on julkaissut tähän mennessä neljä albumia.


title: Angelspit

text: Karl Learmont (ZooG) ja Amelia Tan (Destroyx), tapasivat online zine-foorumilla. Angelspit syntyi vuonna 2004, kun he julkaisivat ensimmäisen EP:nsä Nurse Grenade.


title: Angelspit

text: Yhtyeen ensimmäinen albumi Krankhaus julkaistiin 6. kesäkuuta 2006, ja siitä on julkaistu remix-levy vuonna 2007. Bändi kiersi Australiassa, Yhdysvalloissa ja Euroopassa ja jäivät Berliiniin äänittämään toisen studioalbuminsa Blood Death Ivory.


title: Angelspit

text: Kesäkuussa 2008 yhtye julkaisi toisen studioalbuminsa Blood Death Ivory. Albumi on kirjoitettu ja äänitetty vuosina 2006 ja 2008. Jälleen bändi jatkoi kiertueella uuden materiaalin kanssa ympäri Eurooppaa ja Yhdysvaltoja. Kokonaiskuvaa albumin luomisesta voi lukea yhtyeen virallisella sivustolla, http://www.angelspit.net/news/diary/bdi-overview.htm. Remix-levy nimeltä Black Kingdom Red Kingdom julkaistiin vuonna 2009. Näihin aikoihin yhtye alkoi tuottaa lyhyitä videoblogeja ja videoita eri aiheista, esimerkiksi kolmannen albumin julkaisusta.


title: Angelspit

text:
9. syyskuuta 2009 (09/09/09) julkaistiin yhtyeen kolmas pitkäsoitto Hideous and Perfect. Kuten aikaisempien kahden levyn kanssa, ei julkaistu sinkkuja, mutta video "Fuck The Revolution" julkaistiin, ja uusi EP / remix-levy nimeltä "Larva Pupa Tank Coffin" julkaistaan lokakuussa 2010. "Larva Pupa Tank Coffin" kuuluu 3 upouutta kappaletta, Angelspitin itse sekä muiden esiintyjien tekemiä remixejä. Video kappaleesta "Sleep Now" on ilmoitettu julkaistavaksi.
Angelspit tunnetaan omalaatuisesta esiintymisestään ja erikoisesta ulkonäöstään.


title: Gustaf Cannelin

text: Gustaf Cannelin (26. elokuuta 1815 Pyhäjoki – 5. kesäkuuta 1885 Mustasaari) oli suomalainen rovasti, lehtori, filosofian tohtori, suomentaja ja kirjailija.


title: Gustaf Cannelin

text: Cannelinin vanhemmat olivat Pyhäjoen lukkari Tomas Cannelin ja Juliana Ticklén. Hän kävi Oulun triviaalikoulua ja pääsi ylioppilaaksi 1832. Cannelin opiskeli Helsingin yliopistossa valmistuen filosofian kandidaatiksi 1839, maisteriksi 1840 ja lisensiaatiksi 1844. Hän väitteli tohtoriksi 1844.


title: Gustaf Cannelin

text: Cannelin toimi Helsingin yliopiston kirjaston ylimääräisenä amanuenssina 1842, konsistorin amanuenssina 1844–1845 ja Vaasan lukion kreikan kielen lehtorina 1845–1860. Cannelin vihittiin papiksi 1859 ja hän toimi tämän jälkeen Sääksmäen kirkkoherrana 1861–1873 ja Mustasaaren kirkkoherrana 1873–1885. Hän sai rovastin arvon 1862.


title: Gustaf Cannelin

text: Cannelin julkaisi 1865 uuden suomennoksen vuoden 1734 laista uudistaen kieliasua. Vuosina 1869–1875 hän oli mukana Elias Lönnrotin toimittaman ja vuonna 1880 ilmestyneen suomalais-ruotsalaisen sanakirjan teossa. Hänen veljensä Alexander Cannelin oli suomenkielisen merenkulkualan sanaston kehittäjä. Gustaf Cannelinin poika filosofian tohtori, lehtori Knut Cannelin julkaisi useita suomalais-ruotsalaisia ja ruotsalais-suomalaisia sanakirjoja.


title: Kalle Löfström

text: Kalle Löfström (s. 28. elokuuta 1984 Helsinki) on suomalainen muusikko ja säveltäjä. Löfström tuli alun perin tunnetuksi Idols-laulukilpailussa sarjan neljännellä tuotantokaudella vuonna 2008. Löfström joutui jättämään kisan 30. marraskuuta 2008 sijoittuen kilpailussa neljänneksi.Vuonna 2009 Löfströmilta ilmestyi albumi "Born In 1984".


title: Kalle Löfström

text:
Kalle kiinnostui lapsena pianonsoitosta joten hän pääsi pianontunnille. 13-14 vuotiaana hän teki ensimmäiset kappaleet itse, joista osa löytyy hänen debyyttialbumiltaan. Kallen esikuvista
tärkeämpänä hän pitää Guns N’Rosesia. Klassisen musiikin tekijät kuten Mozart ovat toimineet myös vaikuttajina Kallen sävellystaidolle. Lisäksi hän on laulanut jo lapsesta asti heviä. 12-vuotiaana Kalle vaihtoi pianon rumpuihin ja kitaroihin. Kalle oli valmistunut ylioppilaaksi Sibelius-lukiosta.


title: Kalle Löfström

text: Kalle päätti osallistua Idols-kilpailuun. Kilpailussa hän on esittänyt erilaisia rock-kappaleita. Kuitenkin Kalle sijoittui neljänneksi.


title: Kalle Löfström

text: Kilpailun jälkeen Kalle julkaisi debyyttialbuminsa "Born In 1984" vuonna 2009. Kalle on osallistunut albumin tekemiseen. Myös Gary Keskinen on ollut mukana sävellys- ja sanoitustyössä.